hotchpotch/miracl-hf-unified huggingface dataset:
ఆచంట జానకిరాం
ఆచంట జానకిరాం సుప్రసిద్ధ ప్రసార ప్రముఖులు, చిత్రకారులు.
జానకిరామ్‌ 1903 జూన్ 16న జన్మించారు. వీరు సుప్రసిద్ధ సంఘసేవకురాలు, అవిభక్త మదరాసు రాష్ట్రంలో ఆరోగ్యశాఖా మంత్రిణి డా. ఆచంట రుక్మిణమ్మ మరియు ఆచంట లక్ష్మీపతి కుమారులు. 1938 జూన్ 16న మదరాసులో సీనియర్ ప్రోగ్రాం ఎగ్జిక్యూటివ్ గా ఆచంట జానకిరామ్‌ పనిచేశారు. తొలి డైరక్టర్ జనరల్ లైవిల్ ఫీల్డెన్ నియమించిన తొలి తరం వారిలో ఆచంట ఒకరు. సున్నితమైన మనస్సు, తెల్లని దుస్తులు ధరించి కార్యక్రమ రూపకల్పనలో మేటి అనిపించుకున్నారు జానకిరాం.
మదరాసు కేంద్రం నుండి తొలి తెలుగు నాటకం ' అనార్కలి ' జానకిరాం ప్రయోక్తగా వెలువడింది. వాణి ఎడిటర్ గా మదరాసు కేంద్రంలో ఒక దశాబ్దిగా పనిచేసి పదవీ విరమణ చేశారు. వీరి సతీమణి ఆచంట శారదాదేవి పద్మావతీ మహిళా కళాశాల తెలుగు శాఖ అధ్యక్షురాలిగా పనిచేశారు. జానకిరాం తిరుపతిలో 1961 నుండి విశ్రాంత జీవనం గడిపి 1994లో (88 సంవత్సరాలు) తనువు చాలించారు..
పెద్ద పప్పూరు
ఈ ఊరి పేరు పెద్ద పప్పూరు. 
ఈ ఊరు అనంతపురం జిల్లా తాడిపత్రి తాలూకా లో ఉంది. 
ఈ ఊరిలో ఎక్కువగా నేతపని వాళ్ళు ఉంటారు. 
ధర్మ వరం పట్టు చీరలు చాలా ప్రసిద్ధి చెందినవి.అటువంటి ధర్మ వరం పట్టు చీరల్లో చాలా వరకు పెద్దపప్పూరులో నేయబడ్డ చీరలే ఉంటాయి. 
ఈ ఊరిలో పండుగలు చాలా బాగా కులమతాలకతీతంగా జరుపుకుంటారు. మండలంలో మొత్తం 32 గ్రామాలు ఉన్నాయి. మండలంలో చాలా కాలం క్రితం ఫ్యాక్షన్ ఉండేది. ఇప్పటికీ పలు చోట్ల ఫ్యాక్షన్ ఉంది అయితే పోలీస్ వ్యవస్థ బల పడ్డాక ఫ్యాక్షన్ 90% తగ్గింది అని చెప్పవచ్చు. 
ఇక దేవాలయాల విషయంలో అయితే ఈ ఊరిలో అశ్వర్థ నారాయణ స్వామి దేవాలయం,శ్రీ చక్రభీమలింగేశ్వస్వామి దేవాలయం చాలా ప్రసిద్ధి చెందాయి.
రేకందార్ అనసూయాదేవి
రేకందార్ అనసూయాదేవి ప్రముఖ రంగస్థల నటి.
ఈవిడ 1936 నవంబరు 9న ఏలూరులో శ్రీమతి వనారస సావిత్రి మరియు ఉత్తమరావు దంపతులకు జన్మించింది.
పసిప్రాయంలోనే రంగస్థలంపై అడుగుపెట్టింది. ఆరు దశాబ్దాలకు పైబడిన రంగస్థల అనుభవం గడించి, అనేక పాత్రలను పోషించింది.
యశోద, అనసూయ, సీత, లక్ష్మి, సుభద్ర, చంద్రమతి, బాలనాగమ్మ, సంగు, లీలావతి, కాంతామతి, చింతామణి, రాధ, ప్రభావతి, శాంతిమతి, ద్రౌపది, పార్వతి, కమల, కాంచనమాల, రాధాభాయి, రుక్మిణి, సత్యభామ, చిత్రాంగద మొదలైనవి.
అనురాధా నిప్పాణి
అనూరాధ నిప్పాణి ప్రముఖ రంగస్థల నటి, రచయిత్రి మరియు దర్శకురాలు.
ఈవిడ 1960 జులై 1 వ తేదీన శ్రీమతి కె. జానకి మరియు కామేశ్వరరావు దంపతులకు జన్మించారు. ప్రస్తుతం Ministry of Personnel, Public Grievances & Pensions- New Delhi లో Private Secretary గా పనిచేస్తున్నారు.
అతిథి దేవుళ్ళోస్తున్నారు, కళ్ళు, దహతి మమ మాననం మొదలగు 15 తెలుగు నాటికలు / నాటికల్లో, 6 హిందు నాటకాల్లో, పలు నాటికల్లో నటించారు. ఈవిడ దర్శకురాలు కూడా. 3 తెలుగు నాటికలకు దర్శకత్వం వహించిన ఈమె ఎన్నో శ్రవ్య నాటికలకు కూడా దర్శకత్వం వహించారు.ఈమె కథా రచయిత్రి కూడా. ఇంగ్లీషు, హిందీ, తెలుగు భాషల్లో కథారచన చేయడమేగాక, అనువాద రచనలు కూడా చేస్తుంటారు.
ఇళ్ళ ఆదిలక్ష్మి
ఇళ్ళ ఆదిలక్ష్మి ప్రముఖ రంగస్థల నటి.
శ్రీమతి రామశెట్టి జయమ్మ, సుబ్బారావు దంపతులకు తాడేపల్లిగూడెంలో జన్మించారు. తన 18వ ఏట నాటకరంగంలోకి ప్రవేశించారు. వీరి తండ్రి సుబ్బారావు రంగస్థల నటుడు, దర్శకుడు.
తలిదండ్రుల స్ఫూర్తితోనే ఈవిడ కట్నాలు-కాపురాలు, నిప్పురవ్వలు, పూలరంగడు, ప్రేమ పూజారి, కాఫీ హోటల్ కాంతమ్మ, పల్లెపడుచు, చిల్లరకొట్టు చిట్టెమ్మ, చావకూడదు, పెళ్ళిచూపులు, చల్ చల్ గుర్రం, స్వీట్ పాయిజన్ మొదలగు సాంఘిక నాటక/నాటికలలోప్రధాన పాత్రలు ధరించారు.
ఈవిడ భర్త ఇళ్ళ వెంకట్రావు (ప్రముఖ రంగస్థల పౌరాణిక నటుడు) స్థాపించిన ‘చంద్రశేఖర కళానిలయం’ ద్వారా శకుంతల, శ్రీ రామభక్తహనుమాన్, పాదుకా పట్టాభిషేకం, మహావీర ఇంద్రజిత్తు నాటకములలో ముఖ్యపాత్రలను పోషించారు. అంతేకాక ‘తులసీ జలంధర’లో పార్వతి, ‘భూకైలాస్’లో కైకసి, ‘పల్నాటి యుద్ధం’లో మాంచాల పాత్రలు కూడా ధరించారు. ప్రభుత్వ ప్రచార నాటికలు సుఖీభవ, ఎయిడ్స్, అక్షరదీక్ష ప్రదర్శనల్లో పాల్గొన్నారు.
ఘనశ్యాం దాస్ బిర్లా
జె.డి. బిర్లాగా పిలవబడే ఘన్ శ్యామ్ దాస్ బిర్లా భారతదేశపు అతి పెద్ద వ్యాపారపు సముదాయానికి యజమాని. ఆయన 1894 ఏప్రిల్ 10 వతేదీన పిలాని గ్రామంలో పుట్టాడు.
ఘన్ శ్యామ్ దాస్ తాతగారైన శివనారాయణ బిర్లా పిలాని ప్రాంతంలో పెద్ద వ్యాపారి. ఇతడు తరువాతి కాలంలో కలకత్తా వెళ్ళి బట్టల వ్యాపారంలో ప్రవేశించాడు. వ్యాపారం పుంజుకొన్న తరువాత పిలాని గ్రామంలో ఒక హవేలీ నిర్మించాడు. ఇప్పటికీ ఉన్న దానిని బిర్లా హవేలి అంటున్నారు. అతడు నవల్గర్ కుటుంబం నుండి ఘన్ శ్యామ్ దాస్ తండ్రి అయిన బలాదియోదాస్ను పెంపకానికి తెచ్చుకొన్నాడు.
ఘన్ శ్యామ్ కూడా తాత తండ్రుల వలే కలకత్తా వెళ్ళి బట్టల వర్తకం సాగించాడు. దానితో పాటు వస్తుతయారీ యూనిట్లను దేశం నలుమూలలా స్థాపించాడు. 50 లక్షల పెట్టుబడి దాటిన తరువాత తన సోదరులతో కలిసి 1919లో గ్వాలియర్ పట్టణంలో సొంతానికి మిల్లు స్థాపించాడు. తరువాత బిర్లా రాజకీయాలలో రాణించాడు.1926లో బ్రిటిష్ వారి హయాంలో శాసనసభకు వెళ్ళాడు. తరువాత కార్ల వ్యాపారంలో ప్రవేశించి 1940లో హిందూస్తాన్ మోటార్స్ అనే సంస్థను స్థాపించాడు. దీని తరువాత సిమెంట్, ఇనుము, కెమికల్స్ మరియు ప్లాస్టిక్ పరిశ్రమలలో రాణించాడు. 1943 ప్రాంతంలో యునైటెడ్ కమర్షియల్ బ్యాంక్ (యుకో/UCO) అనే సంస్థను కలకత్తాలో ప్రారంభించాడు. 1983 లో తన 90 వ ఏట మరణించాడు.
వ్యాపనము
వాయువులు ఒక ప్రదేశమును వదిలి మరొక ప్రదేశమునకు వెళ్ళి అచ్చటి ప్రదేశాన్ని ఆక్రమించడాన్ని చెందుటను భొతికశాస్త్ర పరిభాషలో వ్యాపనము లేదా పరవ్యాపనము అంటారు.
కొమ్మాజోస్యుల ఇందిరాదేవి
కొమ్మాజోస్యుల ఇందిరాదేవి ప్రముఖ రంగస్థల నటి.
ఈవిడ 1951 సెప్టెంబర్ 14న శ్రీమతి లక్ష్మమ్మ, కాశావర్ఘుల శంకరయ్య దంపతులకు కృష్ణాజిల్లా గన్నవరంలో జన్మించారు. కీర్తిశేషులు నాటకంలోని ‘జానకి’ పాత్ర ద్వారా రంగస్థలంపై కాలిడినారు. 1973 న రంగస్థల ప్రవేశం గావించిన ఈవిడకు రంగస్థల నటిగా దాదాపు 40 సంవత్సరాల అనుభవం ఉంది.
కీర్తీశేషులు, అన్నాచెల్లెలు, పల్లెపడుచు, కులంలేని పిల్ల, యధాప్రజా - తథారాజా, మనసున్న మనిషి, ఇదా ప్రపంచం, మండువాలోగిలి, మరో మొహెంజోదారో, పుణ్యస్థలి, పావలా, కొడుకుపుట్టాల, తీర్పు, యక్షగానం, జగన్నాథ రథచక్రాలు, క్షీరసాగర మథనం, బూచి, లేడి పంజా, ది గేమ్, తర్జని, డియర్ ఆడియన్స్ సిన్సియర్లీ యువర్స్, పూజకు వేళాయెరా, హళ్ళికి హళ్ళి, ఒంటెద్దుబండి, పుటుక్కు జరజర డుబుక్కుమేమే, సైలెన్స్ ప్లీజ్, దొంగలబండి, చిచ్చు, యవనఘోష, నటనాలయం, విషపుష్పాలు, తెరవెనుక, హరిజనాగ్రహారం, ఊరికోరుద్రమ్మ మొదలగు సాంఘిక నాటక/నాటికల్లో నటించారు.
శ్రీకృష్ణ తులాభారం, శ్రీవేంకటేశ్వర మహాత్యం, తారాశశాంకం, అశ్వత్థామ, నర్తనశాల, పాదుకా పట్టాభిషేకం, రామదాసు, చింతామణి, పుత్రాధిచ్చేత్ పరాజయం మొదలగు పద్య నాటకాల్లోనూ పాత్రధారణ గావించారు. 1976 నుంచి రేడియో నాటికల్లో, 1987 నుంచి దూరదర్శన్ ప్రదర్శనల్లో పాల్గొంటున్నారు.కొమ్మాజోస్యుల ఇందిరాదేవి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 26.
విలియం హెన్రీపెర్కిన్
సర్ విలియం హెన్రీ పెర్కిన్, (FRS) (1838 మార్చి 12 – 1907 జూలై 14) ఒక ఇంగ్లీషు రసాయన శాస్త్రవేత్త. అతడు తన 18 వ ఏట అనిలీన్ అద్దకాన్ని, మావోయిన్ ని కనుగొన్నాడు. చిన్న తనం నుంచే నూతన విషయాలపై అమితమైన జిజ్ఞాస కలిగిన పెర్కిన్ కి పరికరాలు, రంగులు వగైరాలు అతని ఆట వస్తువులుగా ఉండేవి. సిటీ ఆఫ్ లండన్ స్కూల్లో చదువుతున్న పెర్కిన్ ప్రతిభని గుర్తించిన ధామస్ హాల్ అనే ఇన్‌స్ట్రక్టర్ అతన్ని రాయల్ కాలేజ్ ఆఫ్ సైన్స్ లో చేరమని ప్రోత్సహించాడు. పట్టుమని పదిహేడేళ్లు రాకముందే ఆగస్టు విల్ హెల్మ్‌ ఫొన్ హొఫ్ మాన్ అనే జర్మనీ సైంటిస్ట్ కి అసిస్టెంట్ అయ్యాడు పెర్కిన్. ఉష్ణ మండల వ్యాధుల చికిత్సకు గానూ అప్పుడప్పుడే వ్యాప్తి లోకి వస్తున్న క్వినైన్ తో కొత్త ప్రయోగాలు చెయ్యమన హొఫ్ మాన్ పెర్కిన్ కి చెప్పాడు. 1856 వ సంవత్సరంలో ఆస్టర్ పండుగ రోజుల్లో పెర్కిన్ ఇంట్లోనే కూర్చుని అనిలైన్ ని ఆక్సిడైజ్ చేసి క్వినైన్ తయారు చేయటానికి ప్రయత్నించాడు.
సుకుమారి
పద్మశ్రీ సుకుమారి ప్రముఖ భారతదేశ సినీ నటి. తెలుగు, తమిళం, మళయాళం, ఒరియా, బెంగాలీ భాషలలో దాదాపు 2000 చిత్రాలలో నటించింది.
ఈమె మాతృభాష మళయాళం 1938 న తమిళనాడులోని నాగర్‌కోవిల్లో జన్మించింది. తెలుగులో మురారి చిత్రంలో మహేశ్ బాబు బామ్మ పాత్రలో నటించి మంచి పేరు తెచ్చుకుంది.
దివంగత దర్శకుడు ఎ.భీంసింగ్ ను వివాహము చేసుకున్నారు. వీరికి డాక్టర్ సురేశ్ సింగ్ సంతానము.
చిన్న నాటి నుండి నృత్యం మరియు రంగస్థల ప్రధర్శనలలో ఆసక్తి చూపేవారు. బాల నటిగా అనేక చిత్రాలలో నటించారు. తమిళనాడు మాజీ ముఖ్యమంత్రి అన్నాదురై రచించిన ఓర్ ఇరువు చిత్రం ద్వారా సినీ రంగ ప్రవేశం చేశారు.
ఇంటిలో పూజ చేస్తుండగా చీరకు నిప్పు అంటుకోవడంతో తీవ్రంగా గాయపడ్డారు. ఆసుపత్రిలో చికిత్స పొందుతూ 26 మార్చి 2013 న తుది శ్వాస వదిలారు.
ఆండ్రాయిడ్
ఆండ్రాయిడ్ అనునది తాకే తెరగల మొబైల్స్ మరియు టేబ్లెట్ కంప్యూటర్ లాంటిఎలక్ట్రానిక్ పరికరములలో వాడుటకు రూపొందించిన నిర్వహణ వ్యవస్థ. ఇది లినక్సును పోలి ఉండే స్వేచ్ఛామూలాలు అందుబాటులో గలది. స్పర్శాతెర వలన మిథ్యాకీ బోర్డులు ద్వారా సంక్లిష్ట లిపుల భాషల వారు వాడడానికి సులభంగా వుంటుంది. భారతీయ భాషలకు అధికారిక తోడ్పాటు జెల్లీబీన్ రూపంతో అందుబాటులోకి వచ్చింది.
ఆండ్రాయిడ్ ని ఆండీ రుబిన్ అనే వ్యక్తి రూపొందించాడు,అతడికి రోబోలంటే ఎక్కువ ఇష్టం ఉండటంతో, స్నేహితులంతా ఆ సాఫ్ట్‌వేర్‌కు ఆండ్రాయిడ్ (మనిషిలా కనిపించే రోబో) అన్న పేరు పెట్టమన్నారు. నిజానికి కెమెరాల్లో ఫొటోలను కంప్యూటర్‌లోకి ఎక్కించడానికి దీన్ని తయారు చేశాడు. అది భవిష్యత్తులో ఇంత అద్భుతాన్ని సృష్టిస్తుందనివూహించని రుబిన్, గూగుల్ సంస్థకు తక్కువ మొత్తానికే దాన్ని అమ్మేశాడు. ఆ తరవాత నుంచి గూగుల్ దాన్ని అప్‌డేట్ చేస్తూ వస్తోంది. మొదటి వెర్షన్‌కు 'ఆస్ట్రోబాయ్' అని సరదాగా పేరు పెట్టిన గూగుల్, ఆ తరవాత వచ్చిన వాటికి కూడా కప్‌కేక్, డోనట్, ఎక్లయిర్స్, ఫ్రోయో, జింజర్ బ్రెడ్, హనీ కోంబ్, ఐస్‌క్రీమ్ శాండ్‌విచ్, జెల్లీ బీన్, కిట్ కాట్, లాలీ పాప్ ... ఇలా ఆహార పదార్థాల పేర్లూ, అదీ ఆంగ్ల ఆక్షరమాల క్రమంలోని మొదటి అక్షరంతో మొదలయ్యే పేర్లే పెడుతూ వస్తుంది.ఆండ్రాయిడ్ APK ను విస్తరణగా ఉపయోగిస్తుంది
android jelly been 2.0
తమిళ అక్షరమాల
కొన్ని తెలుగులో ఉన్న అక్షరాలు, ఒత్తులు తమిళంలో లేనందున పదాలను రాసే విధానంలో తేడా ఉంటుంది.
ఉదా:
కొన్ని సందర్భాలలో తెలుగులో ఉన్న వివిధ హల్లులకు తమిళంలో ఒకే హల్లు ఉండటంతో చదివే విధానం సందర్భానుసారం మారుతూ ఉంటుంది. అనగా ப అనునది ప, ఫ, బ మరియు భ లు గా సందర్భానుసారం మారుతూ ఉంటుంది.
ఉదా: பீப் ని ఈ క్రింది విధాలుగా చదవవచ్చు.ఋ, ౠ, ఌ, ౡ లు తమిళం లో లేవు
"ౘ" మరియు "ౙ" లేవు.
మందాకిని (నవల)
మందాకిని మల్లాది వెంకట కృష్ణమూర్తి గారి నవలల్లో అత్యదిక ముద్రణలు పొందిన ప్రసిద్ధ నవల.
మందాకిని నవల ద్వారా సిగరెట్, లిక్కర్, పేకాట, వ్యభిచారం వంటి చెడు వ్యసనాల ద్వారా మధ్యతరగతి మగవాళ్ళు చెడిపోతుంటే అలాంటి అలవాట్లున్న భర్తలను భార్యలు ఎలా మార్చుకోవచ్చో వివరించాడు రచయిత. నవలలో పాత్రలు మధ్యతరగతి బ్రాహ్మణ కుటుంబానికి చెందినవి.
వసంతలక్ష్మి, మందాకిని, వాసంతి, హేమద్రి ఉమామహేశ్వరరావు సంతానం. పెద్దకూతురు వ్యసనపరుడైన అల్లుడు పెట్టే బాధలకు తట్టుకోలేక ఆత్మహత్య చేసుకోవడం జరుగుతుంది. మూడోకూతురు యోగీంద్రను ప్రేమించి గర్భవతి కావడం, మందాకినికి కట్నం ఇవ్వలేక పెళ్ళికాకపోవడం వలన మందాకిని ఇష్టం లేకున్నా చెల్లెలి బ్రతుకు పాదవుతుంది అనే కారణంతో తన అక్క మొగుడైన భానుమూర్తిని వివాహం చేసుకుంటుంది. వివాహం తరువాత తన తెలివి, ఓపిక, మంచితనంతో అతడిని ఒక గొప్పవ్యక్తిగా ఎలా మర్చింది అనేది రచయిత అందరూ ఆచరించదగ్గ అనేక సలహాలు, సూచనలతో చెప్పాడు.
ఎ.కె.ప్రేమాజం
ఎ. కె. ప్రేమాజం (A.K Premajam) (జ: 8 డిసెంబరు 1938) ప్రముఖ పార్లమెంటు సభ్యురాలు మరియు సంఘ సేవకురాలు.
ఈమె కన్నూరు మండలంలో పల్లిక్కున్ను గ్రామంలో జన్మించింది. కాలికట్ విశ్వవిద్యాలయం పరిధిలోని ప్రోవిడెన్స్ కళాశాల, మద్రాసు విశ్వవిద్యాలయం పరిధిలోని ప్రభుత్వ బ్రెన్నెన్ కళాశాల మరియు కేరళ విశ్వవిద్యాలయ కళాశాల లలో విద్యాభ్యాసం చేసింది. ఆమె మాస్టర్స్ డిగ్రీ సంపాదించి ఉపాధ్యాయినిగా వృత్తి విద్యను ప్రారంభించింది. అనతికాలంలోనే కొజికోడ్ లోని ప్రభుత్వ ఆర్ట్స్ కళాశాల ప్రధాన అధ్యాపకురాలుగా 1991 నుండి 1994 వరకు పనిచేసింది.
ప్రేమాజం తన రాజకీయ జీవితాన్ని కొజికోడ్ మేయరుగా ప్రారంభించింది. ఈమె మేయర్ పదవిలో 1995 నుండి 1998 వరకు ప్రజలకు సేవచేసింది. ఈమె 12వ లోకసభకు మరియు 13వ లోకసభకు 1998 మరియు 1999లో ఎన్నుకోబడింది. ఆమె తిరిగి 2010 నుంచి కోజికోడ్ కార్పొరేషను మేయరుగా ఉంది.
రేకందార్ ఇందిరాదేవి
రేకందార్ ఇందిరాదేవి ప్రముఖ రంగస్థల నటి.
ఈవిడ శ్రీమతి తిరుపతమ్మ, వనారస అబ్బాజీరావు దంపతులకు జన్మించింది.
బాల్యంలోనే కృష్ణలీలలో బాలకృష్ణుడుగా, కనకతారలో తారగా, భక్తప్రహ్లద లో ప్రహ్లదుడిగా నటించింది. చంద్రమతి, సత్యభామ, చింతామణి, సీత, లీలావతి మొదలగు స్త్రీ పాత్రలను అవలీలగా ప్రేక్షక జనరంజకంగా అభినయించింది. మాయాబజార్ లో, కురుక్షేత్రంలో శ్రీకృష్ణ పాత్రను కూడా ధరించి ప్రశంసలందుకొన్నది. రంగస్థలి నటీగా 50 సంవత్సరాల అనుభవం గడించింది.
విజయవాడ ఆకాశవాణి కేంద్రంలో ‘బి’ హైగ్రేడ్ ఆర్టిస్ట్ గా అనేక శ్రవ్య నాటకాలలో నటించిన ఈమె ఎన్నో అవార్డులు - రివార్డులు, సత్కారాలు, సన్మానాలు అందుకుంది. ప్రస్తుతం రాష్ట్ర ప్రభుత్వం పెన్షన్ పొందుతూ శేష జీవితాన్ని గడుపుతున్నది.
సురభి పాపాబాయి
తొలి తెలుగు రంగస్థల నటి సురభి పాపాబాయి. ఈవిడ 1869 వ సంవత్సరంలో, కోలార్లో జన్మించారు. 1887వ సంవత్సరంలో సురభి గ్రామంలో మొదటిసారిగా సురభివారు ప్రదర్శించిన ‘కీచకవధ’ అను నాటకంలో సైరంధ్రిగా స్త్రీ పాత్రను స్త్రీయే నటించిన ఖ్యాతి గడించిన ప్రప్రథమ తెలుగు రంగస్థల నటీమణి. ఆనాడు స్త్రీ పాత్రయేగాక పురుషపాత్రలు కూడా ధరించిన మొదటి నటి పాపాబాయి. 1911లో మొట్టమొదటి తెలుగు గ్రామఫోన్ రికార్డు యిచ్చిన మొదటి గాయని. ఈమె సంగీత విద్వాంసురాలు. నృత్య ప్రతిభాశాలి. యీ అపురూపనటి 1933వ సంవత్సరంలో స్వర్గస్తులైనారు.
కీచకవధ, స్త్రీ సాహసం, జయంతజయపాల, శకుంతల, రామాంజనేయ యుద్ధం, జగక్మోహిని, సారంగధర, రుక్మాంగద, హరిశ్చంద్ర, లంకాదహనం మొదలగు ఎన్నో నాటకములలో స్త్రీ పాత్రలు, పురుష పాత్రలు ధరించారు.సురభి పాపాబాయి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 3.
రేకందార్ ఉత్తరమ్మ
రేకందార్ ఉత్తరమ్మ ప్రముఖ రంగస్థల నటి.
ఉత్తరమ్మ 1948, డిసెంబరు 10న వనారస జయరామారావు, భూలక్ష్మిదేవి దంపతులకు కృష్ణాజిల్లా, వలపర్ల గ్రామంలో జన్మించింది.
పపసిప్రాయంలోనే రంగస్థలంపై అడుగుపెట్టింది ఈవిడ 1987 వరకు పాత్రలు ధరించింది.
అనసూయలో (లక్ష్మి, అనసూయ, సరస్వతి, మన్మథుడు), శ్రీకృష్ణలీలలులో (దేవకి, మాయాపూతన, యశోద, కృష్ణుడు), హరిశ్చంద్రలో (మాతంగ కన్య, చంద్రమతి), మాయాబజార్ లో (శశిరేఖ), సావిత్రి (సావిత్రి), కాంతామతిలో (కాంతామతి), గంగావతరణంలో (గంగ), కురుక్షేత్రంగా (అశ్వథ్థామ), పాతాళభైరవిలో (ఇందుమతి), బొబ్బిలియుద్ధం లో (విజయరామరాజు, మల్లమాంబ), బాలనాగమ్మలో (సంగు, బాలనాగమ్మ, మాణిక్యాలదేవి), లవకుశలో (కుశుడు, సీత), స్త్రీ సాహసంలో (ప్రమద), దశావతారాలులో (మోహిని, సీత), కనకతారలో (రుక్మిణీ), చింతామణి లో (రాధ), రామాంజనేయ యుద్ధం లో (నారద, శాంతిమతి), భక్తరామదాసులో (కమల), సక్కుబాయిలో (రాధ), బ్రహ్మంగారి చరిత్రలో (అచ్చమాంబ), రంగూన్ రౌడీ లో (అన్నపూర్ణ) నటించింది. ఈవిడకు హరికథలో కూడా ప్రవేశం ఉంది.
ఎండకుర్తి కామేశ్వరి
ఎండకుర్తి కామేశ్వరి ప్రముఖ రంగస్థల నటీమణి.
ఈమె ఎండకుర్తి నరసయ్యమ్మ మరియు అప్పలస్వామి దంపతులకు కాకినాడలో జన్మించారు. వీరి భర్త కీ.శే. వేదనభట్ల నరసింహమూర్తి కూడా ప్రముఖ రంగస్థల నటులు.
ఈమె చిరుప్రాయమునందే ప్రఖ్యాత నాటకసంస్థ ‘ఆంధ్ర సేవా సంఘం’లో చేరి, పూజ్యశ్రీ కిళాంబి కృష్ణమాచార్యుల శిష్యరికంలో ‘ఆంధ్రశ్రీ’ అనే నాటకంలో ‘మాంచాలి’ పాత్రను ప్రతిభావంతంగా పోషించి, గురువుల ఆశీస్సులను, ప్రేక్షకుల అభినందనలను పొందారు. అది మొదలు ’చింతామణి‘ నాటకంలో ‘చింతామణి‘, ’బాలనాగమ్మ‘ నాటకంలో ’బాలనాగమ్మ‘, ’సతీసక్కుబాయి‘ నాటకంలో ’సక్కుబాయి‘ పాత్రలనే కాక ఇతర పద్య నాటకాలలో కూడా ప్రధాన పాత్రధారణతో పాల్గొని, వందలాది ప్రదర్శనలిచ్చి పండిత పామరుల ఆశీస్సులు, అభినందనలు, ప్రశంశలు అందుకున్నారు. స్త్రీ పాత్రలేకాక, ’శ్రీకృష్ణతులాభారం‘ నాటకంలో ’శ్రీకృష్ణ‘ పాత్ర పోషించి మెప్పిచారు. ఎస్.ఆర్.ఎల్.జి. కళాసమితి, రాజోలు వారి నిర్వాహణలో ప్రదర్శించిన ’సతీసక్కుబాయి‘, ’భర్తృహరి‘ నాటకాలలో ప్రధాన పాత్రలు పోషించి తన నటనాపాటవాన్ని చాటుకున్నారు.
అంతేకాక, వివిధ ప్రభుత్వ సంక్షేమ పథకాల పథకాల ప్రచారం నిమిత్తం, ప్రభుత్వ సమాచార పౌర సంబంధాల శాఖ గ్రామ, గ్రామాన ఏర్పాటుచేసిన ’వెలుగొచ్చింది‘ సాంఘీక నాటకంలో ’సీతాలు‘గా నటించి ప్రభుత్వాధికారుల నుండి ప్రశంసాపత్రాలందుకున్నారు.
పాలకొల్లులో ప్రజానాట్యమండలి వారిచే ’గానకోకిల‘ బిరుదు, ఎస్.ఆర్.ఎల్.జి. కళాసమితి రాజోలు వారి సత్కారాలు. 1997 ఏప్రియల్ 19వ తేదిన హైదరాబాద్ రవీంద్రభారతిలో జరిగిన ఎస్.ఆర్.ఎల్.జి. కళాసమితి రాజోలు వారి రజతోత్సవ సభలో - అప్పటి ప్రముఖ గజల్ గాయకుడు, ప్రభుత్వ అధికారి డి. మురళీకృష్ణ, ఐ.ఏ.ఎస్. గారి చేతుల మీదుగా ఘన సన్మానం, మరెన్నో సన్మానాలు అందుకున్నారు.
ఎండకుర్తి కామేశ్వరి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట.30.
రత్నగిరి కృష్ణవేణి
రత్నగిరి కృష్ణవేణి ప్రముఖ రంగస్థల నటి.
1947వ సంవత్సరం శ్రీమతి రాజవరపు రామమ్మ మరియు రాజవరపు వీరాస్వామి దంపతులకు కృష్ణాజిల్లా నూజివీడులో జన్మించారు. తన 9వ ఏట ’పునర్జన్మ‘ నాటిక ద్వారా రంగస్థల ప్రవేశం గావించి, గత 5 దశాబ్దలలో శతాధికంగా నాటక/నాటిక ప్రదర్శనల్లో పాత్రలు ధరించారు.
సాధన, కసాయిగుండె, మండే గుండెలు - ఎండే పెదవులు, నటన, నటరాజు, కళ్ళు, ఛాయ, మల్లెపూలు, తప్పెవరిది, పట్టాలు తప్పినబండి, ఊరుమ్మడి బతుకులు, కదలిక, రగిలిన జ్వాల, సార్వభౌముడు, కాలజ్ఞానం, దేవుడు, మద్యంలో మానవుడు, సర్పయాగం, పల్లెపడుచు, కీలుబొమ్మలు, అన్నాచెల్లెలు, నటనాలయం, విడాకులు, కనకపుష్యరాగం మొదలగు నాటిక/నాటకాల్లో నటించారు. కుంతి, శబరి ఏకపాత్రాభినయ ప్రదర్శలనలిచ్చారు. సినీ ప్రముఖులు రావుగోపాలరావు, కొమ్మినేని శేషగిరిరావు, ప్రసాద్ బాబు, నిర్మలమ్మ కంబినేషన్లో నాటక ప్రదర్శనల్లో పాల్గొన్నారు.
సంస్కృతి సమ్మేళనం - గూడురు వారిచే, ఏలూరులో ప్రముఖ రంగస్థల నటుడు పీసపాటి నరసింహమూర్తి చేతుల మీదుగా, కీ.శే. కామేశ్వరరావు మెమోరియల్ పరిషత్తు - నెల్లూరు వారిచే డా. ఎస్.పి.బాలసుబ్రమణ్యం చేతుల మీదుగా, మద్రాసులోని పద్మశ్రీ డా. శివాజి గణేషన్ సంప్థవారిచే సన్మానాన్ని అందుకున్నారు. కళింగపట్నం కళాపరిషత్తు వారిచే ఎస్.వి. రంగారావు అవార్డు, కడప - వై.ఎమ్.డి.ఏ. వారిచే శ్రీమతి పసుపులేటి కన్నాంబ అవార్డు స్వీకరించారు.
2008 జూన్ 9న తిరుపతి - మహాతి కళాక్షేత్రం వేదిరపైన తిరుపతి - శ్రీ వేంకటేశ్వర నాట్య కళాపరిషత్తువారి ప్రతిష్ఠాత్మక ’గరుడపురస్కారం‘ రూ. 10,000/- నగదుతో అందుకున్నారు.
అనేక పరిషత్తులలో ఉత్తమ నటిగా వందలాది బహుమతులందుకొన్న ఈవిడ ప్రస్తుతం ఆరోగ్యం క్షీణించడంలో తన చిన్న కుమారుడు రత్నగిరి కుమార్ వద్ద శేష జీవితాన్ని గడుపుతున్నారు.
రత్నగిరి కృష్ణవేణి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 32.
ఏకపాత్రాభినయం
ఏకపాత్రాభినయం అనగా ఒక నటుడు ఒకే పాత్రను అభినయించి చూపడం. ఇది ఏకాంకంగా సుమారు 10 to 15 నిమిషాలు ఉంటుంది. నటుడు ఆ పాత్రను మొత్తం రంగస్థలం మీద ఒంటరిగానే పోషించాల్సి వుంటుంది. ఇది పద్యాలతో గాని గద్యాలతో గాని; రెండింటి కలయితో పోషించవచ్చును. అయితే అవసరమైనప్పుడు ఇతర పాత్రలకు సంబంధించిన ఆడియో శబ్దాల్ని తెర వెనుక నుండి వినిపించవచ్చును లేదా తెర మీద నీడలాగా చూపించవచ్చును.
కొన్ని ముఖ్యమైన ఏకపాత్రాభినయ పాత్రలు:
పుష్పగిరి తిమ్మన
పుష్పగిరి తిమ్మన నెల్లూరు జిల్లాలోని మాడేగుంట అను గ్రామమునకు అధ్యక్షుడు. ఇతడు సామాన్య బ్రాహ్మణ కుటుంబమున పుట్టినాడు. రాజుగాడు, భూస్వామిగాడు, ధనికుడు కాడు, అసామాన్య కవిత్వధార కలవాడు, ఉదార హృదయుడు, చక్కని కవిత్వమును చెప్పి సమకాలికులయందు గణనకెక్కెను; భర్తృహరి శతకత్రయమును ఆంధ్రీకరించెను. సమిరకుమార విజయము అను కావ్యమును రచించెను. తిమ్మన తాను కవిత్వము చెప్పుటయే కాక కావ్యరచనాకుతూహలులైన కవులకు తోడ్పడి వారిచే గ్రంథములను రచింపించెను. కంకంటి కవుల కీతడు పట్టుకొమ్మ, పాపరాజవిరచితోత్తర రామాయణ విష్ణుమాయావిలాస నాటకములందే కాక నృసింహవికృత విష్ణుమాయావిలాసనాటకము నందును తిమ్మకవిలేఖిని పాల్గొనినది. తేకుమళ్ళ రంగసాయి తిమ్మన సహాయము పొందియే భాగవతము లోని 12 స్కంధములను ద్విపదగా రచించెను. మరియు ధరణిదేవుల రామమంత్రియు ఇతని తోడ్పాటును బడసియే దశావతార చరితను రచించెను. ఇతడు 17వ శతాబ్దము నాటి తెలుగు సారస్వతము అభివృద్ధికి తోడ్పడిన వారిలో ప్రముఖుడు అని చెప్పుదురు.
తిమ్మన ఉత్తర రామాయణ కర్త కంకంటి పాపరాజు మిత్రుడు. పాపరాజు క్రీ.శ 1790 ప్రాంతముల నుండిన వాడని చరిత్రకారుల నిశ్చయము. కనుక నీ తిమ్మకవియు పదునెన్మిదవ శతాబ్దాంతము వాడె యగును. ఈ తిమ్మకవి హనుమందుని జనన గాథ యే కాక నామహనీయుని గూర్చి లోకమున వ్యాపించి యున్న యితి వృత్తముల నన్నింటిని క్రోడీకరించి సమీర కుమార విజయము మను పేర నొక కావ్యము రచించియున్నాడు. అందాదిని తన్నుద్దేశించి
అని పలికి యున్నాడు. ఇతడు భర్తృహరి శతకములలో నీతి శతకమొకటి మాత్రమే యాంధ్రీకరించినట్లు తేలుచున్నది. ఈ కవి సంస్కృతాంధ్రములలో సమాన పండిత్యము కలవాడైనను పాపరాజు కంటే నితని కవిత్వమున రసోదయము తక్కువ. లక్ష్మణ కవి పద్యముల కన్నను కొంత లొచ్చుగనె యుండును. ఈయని నివాస స్థలము నెల్లూరి మండలమని యా మండల చరిత్రమును బట్టి తెలియుచున్నది.
టి. మీనాకుమారి
టి. మీనాకుమారి ప్రముఖ న్యాయవాది. మేఘాలయ రాష్టానికి చెందిన తొలి ప్రధాన న్యాయమూర్తి.
ఈమె 1951 ఆగస్టు 3 తేదీన జన్మించింది. వీరి తల్లిదండ్రులు జానపరెడ్డి రామకృష్ణ నాయుడు మరియు రాజమణి. ఈమె స్వస్థలం విశాఖపట్నం జిల్లాలోని యలమంచిలి. ఈమె భర్త తూమ్ భీమ్‌సేన్, తండ్రి రామకృష్ణ నాయుడు కూడా న్యాయవాదులే. మీనాకుమారి ప్రముఖ వాయులీన విద్వాంసుడు ద్వారం వెంకటస్వామి నాయుడు మనుమరాలు. బి.యస్.సి. పూర్తిచేసిన తర్వాత ఈమె ఉస్మానియా విశ్వవిద్యాలయం నుండి న్యాయశాస్త్రం అభ్యసించి 1976 నుండి ఆంధ్రప్రదేశ్ హైకోర్టులో న్యాయవాదిగా వృత్తిజీవితాన్ని ప్రారంభించారు. ప్రముఖ న్యాయవాది, హైకోర్టు జడ్జి అయిన పి.శివశంకర్ వద్ద జూనియర్ లాయరుగా పనిచేశారు. 1981 నుంచి 1984 వరకు అసిస్టెంట్‌ ప్రభుత్వ ప్లీడరుగా, 1988-89 మధ్యకాలంలో ఆదాయపన్నుల శాఖ జూనియర్‌ స్టాండింగ్‌ కౌన్సిల్‌గా పనిచేశారు. 1990లో హైకోర్టు ప్రభుత్వ ప్లీడరుగా మీనాకుమారి నియమితులయ్యారు. 1994 వరకు ఆమె ఆ పదవిలో ఉన్నారు. విద్య, పౌరసరఫరాలు, కాలుష్య నియంత్రణ, విద్యుత్‌ వంటి విభాగాలకు ఇన్‌ఛార్జిగా వ్యవహరించారు. ఆమె సుప్రసిద్ధ వాయులీన విద్వాంసుడు ద్వారం వెంకటస్వామి నాయుడు గారి మనుమరాలు
ఈమె 1990 నుండి 1994 వరకు ఆంధ్రపదేశ్ ప్రభుత్వ న్యాయవాదిగా బాధ్యతలు నిర్వహించారు. 1998 ఫిబ్రవరి 23 తేదీ నుండి ఆంధ్ర ప్రదేశ్ హైకోర్టు అదనపు న్యాయమూర్తిగా బాధ్యతలు చేపట్టారు. అనంతరం మద్రాసు హైకోర్టుకు బదిలీపై వెళ్ళారు. 1999లో శాశ్వత న్యాయమూర్తిగా పదోన్నతిని పొందారు. 2001 సెప్టెంబరు 5 తేదీన ఆంధ్యప్రదేశ్ హైకోర్టు న్యాయమూర్తిగా బాధ్యతలు స్వీకరించారు. స్వల్పకాలం హైకోర్టు తాత్కాలిక ప్రధాన న్యాయమూర్తిగా వ్యవహరించారు. అనంతరం పాట్నా హైకోర్టుకు బదిలీ చేయబడ్డారు.
మీనాకుమారి 2013 మార్చి 23న కొత్తగా ఏర్పాటు చేయబడిన మేఘాలయా రాష్ట్ర హైకోర్టుకు తొలి ప్రధాన న్యాయమూర్తిగా నియమించబడ్డారు.
పతంజలి తలపులు
పతంజలి తలపులు పుస్తకం కె.ఎన్.వై.పతంజలి గారి గురించి ఆయన స్నేహితులు, అభిమానులు, తోటి ఉద్యోగులూ, ఇతరులూ రాసిన వ్యాసాల సంకలనం.
అసలు విషయానికొస్తే, ఈ పుస్తకంలో పతంజలి గారి పాత్రలు మొదలుకుని, అభిమానులు దాకా, వ్యాసాలు, కథలూ, పద్యాలూ, జ్ఞాపకాలు ఇలా రకరకాల పద్ధతుల్లో రాశారు. కొన్ని పతంజలి గారిపై గౌరవాన్ని కలిగిస్తే, కొన్ని కుతూహలాన్ని పెంచాయి. కొన్ని రాసిన వారిని గూర్చి అయోమయంలో పడవేస్తే, కొన్నేమో మరీ భట్రాజు పొగడ్తల్లా అనిపించాయి. అసలుకే ఒకే మనిషి గురించి ఉన్న వ్యాసాలేమో, అదే పనిగా చదవడం కష్టం. అందువల్ల, అప్పుడు కొన్నీ, ఇప్పుడు కొన్నీ చదువుతూ వచ్చా కానీ, అలా కూడా, వీటిల్లో చాలా వ్యాసాలు వీరాభిమానం తప్పిస్తే మరేదీ కాదు. అలాంటివి రాకూడదని కాదు కానీ, అదే మాట చదివి చదివి…విసుగు పుట్టే అవకాశం లేకపోలేదు. నా మట్టుకు నాకు వ్యాసక్రమ పట్టిక పరంగా చూస్తే మొదట్లో చదివిన వ్యాసాలే బాగా వచ్చినట్లు అనిపించాయి.
ఆయన గురించి కొందరి మాటలు:
సోనియా దీప్తి
సోనియా దీప్తి ఒక తెలుగు సినీ నటి. పలు తమిళ చిత్రాలలో కూడా నటించింది.
హైదరాబాదులో పుట్టి పెరిగింది. విద్యాభ్యాసం అంతా హైదరాబాదులోనే జరిగింది. కంప్యూటర్ అప్లికేషన్స్ లో డిగ్రీ పూర్తిచేసి, మూడేళ్ళు ఒక ఐ.టి సంస్థలో సాఫ్టువేర్ ఇంజనీర్ గా పనిచేసింది. ఒక ప్రచార కార్యక్రమంలో ఈమెను చూసిన శేఖర్ కమ్ముల తన చిత్రం హ్యాపీ డేస్లో స్రవంతి పాత్ర ద్వారా 2007లో సినీ రంగప్రవేశం చేయించాడు.
కృష్ణుడు (నటుడు)
కృష్ణుడు ఒక తెలుగు సినీ నటుడు. తన భారీ కాయంతో తనదైన ప్రత్యేక శైలి నటనను సృష్టించుకున్నాడు.
ఇతని అసలు పేరు అల్లూరి కృష్ణంరాజు.తూర్పు గోదావరి జిల్లా, రాజోలు తాలూకా, చింతలపల్లి ఇతడి స్వగ్రామము. ఇతడు విజయనగరంలో జన్మించాడు. వీళ్ళ నాన్నగారి పేరు అల్లూరి సీతారామరాజు. అమ్మ సావిత్రీదేవి. నాలుగో తరగతి వరకు నిడదవోలులో, తొమ్మిది వరకు విశాఖపట్నంలో, పదో తరగతి కాకినాడలో చదివాడు. బెంగళూరులో పాలిటెక్నిక్‌ కోర్సు, ఆటోమొబైల్‌లో డిప్లొమా చేశాడు.
1997లో హైదరాబాద్‌ చేరుకుని కమలాపూర్‌ కాలనీలో ఉన్న దేవదాస్‌ కనకాలగారి ఫిలిమ్‌ ఇనిస్టిట్యూట్‌లో చేరాడు. రాజీవ్‌ కనకాల కూడా అప్పుడప్పుడు వీరికి క్లాసులు చెప్పేవారు. వారి అమ్మ లక్ష్మిగారు రెగ్యులర్‌గా క్లాసులు చెప్పేవారు. 1998లో ఈ కోర్సు పూర్తిచేశాడు. ఇతడితోపాటు శ్రీవాస్తవ్‌ కూడా దర్శకత్వంలో శిక్షణ పూర్తిచేసి ఎన్నో చిత్రాలకు సహాయ దర్శకుడిగా పనిచేస్తున్నాడు. శిక్షణ పూర్తయి అవకాశాలు వస్తున్న సమయంలో ఇతడి స్కూటర్‌ని లారీ డీకొట్టి పెద్ద రోడ్డు ప్రమాదానికి గురయ్యాడు. ఎముక విరగడంతో రాజోలు సమీపంలోని వీరి సొంతూరు చింతపల్లి వెళ్లిపోయాడు. నటీమణి హేమ కూడా రాజోలు నివాసే. వారి సహకారం ఇతడికి బాగా లభించింది.
బ్రదర్స్
బ్రదర్స్ అక్టోబరు 12, 2012 న విడుదలైన ఒక తెలుగు సినిమా. కే.వీ. ఆనంద్ దర్శకత్వంలో సూర్య, కాజల్ నటించిన తమిళ చిత్రం "మాట్రాన్" చిత్రానికి ఇది తెలుగు అనువాదం. తెలుగు, తమిళ భాషల్లో ఒకేసారి విడుదల చేయబడ్డ ఈ చిత్రం ఓ మోస్తరు విజయాన్ని సాధించినప్పటికీ ముఖ్య తారాగణం యొక్క నటనకూ, హారిస్ జయరాజ్ స్వరపరిచిన పాటలకూ ప్రేక్షకులు మరియూ విమర్శకుల నుంచి మంచి స్పందన లభించింది.
మార్కెట్లో నెంబర్ వన్ ఎనర్జీ డ్రింక్ ఓనర్, జెనిటిక్ సైంటిస్ట్ (సచిన్ కేడెకర్)కి అవిభక్త కవలలైన విమల్& అఖిల్ (సూర్య) జన్మిస్తారు. కవలలులో ఒకరు కమ్యూనిస్టు భావాలు కలవాడయితే, మరొకరు పూర్తి జాలీ టైప్. కంపెనీ ఎదుగుతూంటే ఎంతో మంది శత్రువులు తయారవుతూంటారు. ఓ రైవల్ కంపెనీ రష్యన్ స్పై ని పంపి ఆ డ్రింక్ ఫార్ములా లేపాయాలనుకుంటారు. మరో ప్రక్క విమల్ కు తమ తండ్రి కంపెనీలో ఏదో మోసం జరుగుతున్నట్లు డౌట్ వస్తుంది. అందుకు ప్రతిఫలం మరణం రూపంలో అనుభవిస్తాడు. దాంతో ఒంటిరిగా మిగిలిన అఖిల్ తన సోదరుడు గుండెని తనలో ట్రాన్స్ ప్లెంట్ చేసుకుని అతని మరణానికి ప్రతీకారం తీర్చుకోవాలని నిర్ణయించుకుంటాడు. అందుకోసం తన గర్లప్రెండ్ అంజలి (కాజల్)తో కలిసి యుక్రెయన్ వెళ్లి ఇన్విస్టిగేషన్ మొదలెడతాడు. ఆ క్రమంలో ఏం జరగింది. పగ తీర్చుకున్నాడా... అసలు విలన్స్ ఎవరు అనేది మిగతా కథ.హైదరాబాద్లోని తాజ్ కృష్ణ హోటల్లో సెప్టెంబరు 29 2012 న ఈ సినిమా పాటలు ఆదిత్య మ్యూజిక్ లేబెల్ ద్వారా విడుదలయ్యాయి. సూర్య, కాజల్, కే.వీ. ఆనంద్, కార్తీ, బెల్లంకొండ సురేష్ తదితరులు ఈ కార్యక్రమానికి హాజరయ్యారు.
శ్రీ శ్రీనివాస నాట్యమండలి, నెల్లూరు
శ్రీ శ్రీనివాస నాట్యమండలి 1976 లో నెల్లూరులో స్థాపించబడినది. దీని వ్యవస్థాపక కార్యదర్శి తిరుపతి హరగోపాల్.
వీరు ఈ మూడు దశాబ్దాల కాలంలో ఆంధ్ర రాష్ట్రమంతా పర్యటించి ఎన్నో నాటక ప్రదర్శనల్ని ఇచ్చారు. వీరు ప్రదర్శించిన వాటిలో అన్నమాచార్య, శ్రీ వీరబ్రహ్మేంద్ర స్వామి చరిత్ర, శ్రీ గణపతి మహత్యం ముఖ్యమైనవి. వీనిలో అన్నమయ్యగా నటించిన హరగోపాల్ కు అభినవ అన్నమయ్యగా గుర్తింపు లభించింది.
సాహితీ ఆర్ట్ థియేటర్స్, గుంటూరు
సాహితీ ఆర్ట్ థియేటర్స్ గుంటూరులో స్థాపించబడిన నాటక సంస్థ. దీనిని 1950లలో బి.కె.విశ్వేశ్వరరావు, జి.ఎస్.ఎన్.మూర్తి మరియు ఎ.ఎస్.ఆర్.ఆంజనేయులు ఉమ్మడిగా స్థాపించారు.
వీరు శ్రీకృష్ణ రాయబారం, వేణీ సంహారం, గయోపాఖ్యానం, శ్రీకృష్ణ తులాబారం, బలరామ విజయం, ధర్మ విజయం మొదలైన పౌరాణిక నాటకాలను ప్రదర్శించింది.
ఎ.ఎస్.ఆర్. ఆంజనేయులు ప్రసిద్ధ నాటక రచయిత మరియు నటుడు. ఆంజనేయులు బలరామ విజయం అనే లక్షణ పరిణయం నాటకాన్ని మరియు ధర్మ విజయం అనే ఘోషయాత్ర నాటకాన్ని రచించారు. భీముని వేషంలో ప్రసిద్ధిచెందిన విశ్వేశ్వరరావు 2006లో పరమపదించారు.
ఫ్లాపీ
ఫ్లాపీ కంప్యూటర్ లో ఒక పరికరం . ఇది ఒక మీడియా డ్రైవ్ లాగా పని చేస్తుంది. దీనిని కంప్యూటరు నందు సమాచారమును, ప్రోగ్రాములను నిల్వ చేయుటకు ప్రధానంగా వినియోగిస్తాము. ఇవి అయస్కాంతత్వ సూత్రముల ఆధారంగా సమాచారమును నిల్వ చేసుకుంటాయి. తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
కాజా కృష్ణమూర్తి స్మారక కళాసమితి, హైదరాబాద్
కాజా కృష్ణమూర్తి స్మారక కళాసమితి హైదరాబాద్లో 2004 లో స్థాపించబడింది. దీనికి కాజా కృష్ణమూర్తి జ్నాపకార్థం వారి కుటుంబ సభ్యులు నెలకొల్పారు.
ఈ సమితి హైదరాబాద్ లో వివిధ పౌరాణిక, సాంఘిక నాటకాలను ప్రదర్శించింది.
ఇష్క్
ఇష్క్ 2012 లో విక్రం కె. కుమార్ దర్శకత్వంలో విడుదలైన ఒక తెలుగు సినిమా. ఇందులో నితిన్, నిత్య మేనన్ ప్రధాన పాత్రలు పోషించారు.
దార్ల నరసింహాచార్యులు
ప్రముఖ అభ్యుదయవాద తెలుగు కవి, విమర్శకులు, రచయిత మరియు రంగస్థల నటులు.
అభినవ వేమన,కవిభూషణ బిరుదాంకితులు, సింహతలలాటగంటాకంకణ సన్మానితులు.
ఈయన రచనలలో శ్రీనివాస స్తోత్రలహరి, కాలగతి శతకం, పార్వతి కళ్యాణం ప్రముఖమైనది.
హరిశ్చంద్ర నాటకం లో ఈయన నటించిన నక్షత్రకుని పాత్ర ఆ నాటకానికే వన్నె తెచ్చి పెట్టేది.
ఈయన రచించిన శివశంభో అనే పాట ఎంతో ప్రఖ్యాతి గాంచినది. 
ఈయన భార్య పేరు వరహాలమ్మ. వీరికి ఐదుగురు సంతానం.ఇద్దరు కుమారులు,ముగ్గురు కుమార్తెలు.
ఈ వంశ వృక్షము మొత్తము పిఠాపురం నందు స్థిరపడినారు.
ఇప్పటిరంగస్థల నటులు నక్షత్రుడి పాత్ర దారులు వై.గోపాల రావు ఈయన ప్రియ శిష్యులు.
కలియుగ రాజవంశములు
కలియుగ రాజవంశములు కోట వెంకటాచలం రచించిన పుస్తకం. దీనిని 1950 సంవత్సరంలో రచించి వారే విజయవాడ నుండి ముద్రించారు.
పాశ్చాత్యులు భారతీయుల చరిత్రను తమకు అనువైన రీతిలో నిర్మించి దేశచరిత్రకు తీవ్ర అన్యాయం చేశారని, దాన్ని సరిదిద్ది పురాణ వాౙ్మయం ఆధారంగా చరిత్ర రచన చేయాలన్న సఫలమైన ప్రయత్నాలు చేసిన కోట వేంకటాచలం ఆ క్రమంలోనే ఈ పుస్తకం రచించారు. రాజుల వంశాల క్రమాలు నక్షత్రమండలం గతిని ఆధారం చేసుకుని వేలయేళ్ళను పురాణాల్లో సవివరంగా గుర్తించేలాగా రచన చేశారని చెప్తూ వాటిని జ్యోతిష, గణిత శాస్త్రాల ఆధారంగా లెక్కకట్టిన వేంకటాచలం ఈ పుస్తకంలో దాని ఆధారంగా కలియుగంలో మన దేశాన్ని పాలించిన రాజవంశాల చరిత్రను రచించారు. ప్రాచీన కాలం నాటి బార్హద్రథ వంశం నుంచి ప్రారంభించి ఇటీవలి వేయి యేళ్ల మహమ్మదీయ, మరాఠా, బ్రిటీష్ పాలకుల వరకూ ఈ గ్రంథం పరిధి విస్తరించింది.
1. బార్హద్రథ వంశము
2. పద్యోత వంశము
3. శిశునాగ వంశము
4. నంద వంశము
5. మౌర్య వంశము
6. శుంగ వంశము
7. కాణ్వ వంశము
8. ఆంధ్రశాతవాహన వంశము
9. గుప్త రాజులు
10. ప్రమర వంశము
11. మహమ్మదీయ, మహారాష్ట్ర, బ్రిటిషు
12. కలియుగ రాజవంశావళి కాలము
13. పసిద్ధ చారిత్రక కాలములు
14. అవతారముల కాలములు
15. షడ్చక్రవర్తులు
16. గతించిన ప్రాచీన ప్రసిద్ధ రాజులకాలములు
17. అగ్నివంశపు రాజులు
18. ప్రమరవంశపు రాజులు
19. చయహానివంశపు రాజులు
20 శుక్ల లేక చాళుక్యవంశపు రాజులు
21. పరిహారవంశపు రాజులు
22. వైశ్యవంశపు రాజులు
23. పల్లవ, శక, కుషాను, హూణరాజులు
24. పల్లవ, శక, కుషాను రాజుల వివరములు
వాణీ రంగారావు
వాణీ రంగారావు ప్రసిద్ధ రచయిత్రి, నటి, క్రీడాకారిణి, గాయకురాలు, నృత్యకళాకారిణి మరియు చిత్రలేఖకురాలు.
ఈమె విజయవాడలో జన్మించింది. కొంతకాలం అరసం కార్యవర్గ సభ్యురాలిగా పనిచేశారు.వీరు కొంతకాలం గుంటూరు జిల్లా చిలకలూరిపేట మునిసిపాలిటీ కౌన్సిలర్ గా పనిచేసి పలు ప్రజాహిత కార్యక్రమాల్లో పాల్గొంటూ అక్కడే కాలంచేశారు.
మిథునం (2012 సినిమా)
మిథునం 2012 లో విడుదలైన తెలుగు చిత్రం. సుప్రసిద్ద తెలుగు రచయిత శ్రీ రమణ దాదాపు పాతిక సంవత్సరాల క్రితం రచించిన 25 పేజీల మిథునం కథకు తనికెళ్ళ భరణి అందించిన చిత్రరూపమే ఈ చిత్రం.
అప్పదాసు (శ్రీపతి పండితారాధ్యుల బాలసుబ్రహ్మణ్యం) విశ్రాంత ఉపాధ్యాయుడు. అర్ధాంగి బుచ్చి (లక్ష్మి) తో కలిసి స్వగ్రామంలో నివసిస్తుంటాడు. పిల్లలందరూ విదేశాలలో స్థిరపడటం వలన దంపతులిద్దరూ మాత్రమే శేషజీవితాన్ని గడుపుతూ, జీవితాన్ని విచారంగా గాక ఎంత రమణీయంగా...రసమయంగా మలుచుకుని తమ శేషజీవితాన్ని ఓ మధురానుభూతిగా మిగిల్చారన్నదే స్థూలంగా కథ... ఈ క్రమంలో వీరిద్దరి మధ్యన జరిగే విశేషాల సమాహారమే ఈ చిత్రం.
కేవలం రెండు పాత్రలు తప్ప సినిమాలో ఏ పాత్ర కనిపించదు. పద్మభూషణ్‌ కెజె యేసుదాసు ఒక పాట, పాత తరం ప్రముఖ గాయని జమునారాణి ఒక జానపదం గీతం ఈ చిత్రంలో పాడారు. జొన్నవిత్తుల ‘కాఫీ దండకం’ రచించారు. ఈ చిత్రం ఆడియో సి.డి. అమెరికాలోని న్యూయార్క్‌ సిటీలో, డల్లాస్‌లో, న్యూజెర్సీలో ప్రవాసాంధ్రుల సమక్షంలో విడుదల చేశారు.
సినిమా ఫిల్మ్ ఫెడరేషన్ అఫ్ ఇండియా ఇచ్చిన సూచనల మేరకు ఈ సినిమా ఆస్కార్ అవార్డు కు నామినేట్ అయ్యింది. ఈ చిత్ర నిర్మాతకు 'మిధునం' సినిమా ఉత్తమ విదేశీ భాషా సినిమా అవార్డు క్యాటగిరి' లో నామినేట్ అయినట్లు లెటర్ అందింది.
జెఫ్ఫా
జెఫ్ఫా 2013 మార్చి 29 న విడుదలైన తెలుగు చిత్రం. ప్రముఖ హాస్య నటుడు కన్నెగంటి బ్రహ్మానందం ప్రధాన నాయకుడిగా నటించాడు.
జెఫ్ఫా గా పిలువబడే జాస్మిన్ ఫాల్గుదా (కన్నెగంటి బ్రహ్మానందం) ఒక సాఫ్ట్వేర్ ఇంజనీర్. తన శాడిస్టు బాస్ తో విసిగిపోయి ఉంటాడు. అనుకోని పరిస్థులలో జైలు శిక్ష అనుభవిస్తుంటాడు. తన తెలివి తేటలతో జైలులో అందరి అభిమానాన్ని చూరగొంటాడు. ఎంతలా అంటే చివరికి జైలరు నిక్కీ (వెన్నెల కిశోర్) కూడా అతడిని సలహోలు అడుగుతుంతాడు.అలాంటి ఒక సందర్భంలో జైలరుకి సలహో ఇచ్చి తాను కూడా తప్పించుకునే ఉపాయాన్ని ఆలోచిస్తాడు. చివరికి తన ప్రయత్నంలో సఫలం అయ్యాడా లేదా అన్నది కథ.
వెన్నెల కిశోర్
వెన్నెల కిశోర్ ఒక తెలుగు సినీ నటుడు మరియు దర్శకుడు. పూర్వాశ్రమంలో ఇతను అమెరికాలో సాఫ్ట్‌వేర్ ఇంజనీర్.
కిశోర్ వాళ్ళది నిజామాబాద్ జిల్లా, కామారెడ్డిలో ఓ మధ్యతరగతి కుటుంబం. తండ్రి లక్ష్మీ నారాయణ ఆంగ్ల ఉపాధ్యాయుడు. కిశోర్ కు నలుగురు అక్కలు. తనకి ఊహ తెలిసేటప్పటికే అక్కలకి పెళ్ళిళ్ళు అయిపోయాయి. పెద్దక్క పిల్లలదీ తనదీ దాదాపు ఒకే వయసు. కిషోర్ ఏడో తరగతిలో ఉండగానే తండ్రి పదవీ విరమణ చేశాడు. చిన్నప్పుడు ఇంట్లో నాన్న దగ్గరే పాఠాలు అభ్యసించాడు. కామారెడ్డి పాఠశాలలో పదో తరగతి దాకా చదువుకున్నాడు. ఇంటర్ చదవడానికి హైదరాబాదుకు వచ్చాడు. మొదట్లో ఎంపిసిలో చేరి అది నచ్చక మళ్ళీ బైపీసీలో చేరి. చివరికి డిగ్రీకి వచ్చే సరికి బీకాంకు మారాడు. హైదరాబాదుకు వచ్చినప్పటి నుంచీ తరచు సినిమాలు చూడటం అలవాటైంది. 
డిగ్రీ పూర్తయిన తరువాత ఏడాదిన్నర పాటు ఓ కోర్సులో చేరాడు. ఆ కోర్సు వల్ల అమెరికా, ఆస్ట్రేలియాల్లోని రెండు విద్యాసంస్థల్లో దాదాపు ప్రవేశం ఖరారైంది. జీఆర్ఈ, టోఫెల్ లో కూడా మంచి స్కోరు సంపాదించాడు. అమెరికాలోని మాస్టర్స్ చదవడానికి ఓ విశ్వవిద్యాలయంలో ఓ సీటు కూడా దొరికింది.
మాస్టర్స్ పూర్తవగానే వర్జీనియాలోని థామ్సన్ ఫైనాన్స్ సంస్థలో సాఫ్ట్‌వేర్ టెస్టర్ గా ఉద్యోగం దొరికింది. అక్కడ ఉన్నప్పుడే వెన్నెల సినిమాకు దర్శకుడు దేవ కట్టా దగ్గర సహాయకుడిగా పనిచేయడానికి వెళ్ళాడు. ఆ సినిమాలో ఖాదర్ పాత్రలో నటించాల్సిన శివారెడ్డి వీసా కుదరక పోవడంతో ఆ పాత్రలో కిశోర్ నటించాల్సి వచ్చింది. అలా మొదటి సినిమా పేరునే ఇంటి పేరుగా మార్చుకున్నాడు. వర్జీనియాలో ఎన్నారైలకు నెల జీతంతో కూడిన సెలవు ఇచ్చేవారు. ఆ సెలవును వాడుకుని ఈ సినిమాకు పనిచేశాడు. తరువాత చిరంజీవి నటించిన సినిమా స్టాలిన్లో అవకాశం వచ్చినా సెలవు దొరక్క అందులోంచి తప్పుకున్నాడు.
వెన్నెల సినిమా విడుదలయ్యాక మూడేళ్ళు సినిమా ఊసే ఎత్తలేదు. అప్పుడే పెళ్ళి కూడా చేసుకున్నాడు. భార్య పద్మజ కూడా సాఫ్ట్‌వేర్ ఇంజనీరే. కిశోర్ అమ్మ సలహా మేరకు ఇద్దరూ భారత్ కు వచ్చేయాలని నిర్ణయించుకున్నారు. అప్పులన్నీ తీర్చుకుని అక్కడి నుంచి తిరిగి వచ్చేసారు. కిశోర్ ముంబైలోని జెపి మోర్గాన్ లో, భార్య పద్మజకు హైదరాబాదులో మంచి ఉద్యాగాలు దొరికాయి.
ఇక్కడికి రాగానే మరిన్ని అవకాశాలు తలుపు తట్టడంతో జెపి మోర్గాన్ లో చేరడాని మరో ఆరు నెలలు గడువు తీసుకుని పూర్తి స్థాయి నటుడిగా మారిపోయాడు.
జీఆర్8 ప్రొడక్షన్స్ ప్రై.లి. పతాకంపై చైతన్యకృష్ణ, మోనాల్ గజ్జార్ జంటగా వెన్నెల కిశోర్ దర్శకత్వంలో రూపొందిన 'వెన్నెల 1 1/2' చిత్రం దారుణమైన పరాజయం తర్వాత ఇక ఆ వెన్నెలను తన పేరు నుంచి తొలగించారు. ఇప్పుడు కిశోర్ గా మారాడు.
వ్యాసం (సాహిత్య ప్రక్రియ)
ఒక విషయాన్ని వివరంగా విస్తరించి రాయటమే వ్యాసం. తెలుగు సాహిత్య చరిత్రలో వ్యాసాలకు (Essays) ప్రముఖ స్థానం ఉంది. 
ఆంగ్లంలో వచ్చిన వ్యాసాల ఆధారంగా తెలుగు రచయితలు కూడా వ్యాసాలను రాశారు. ఇందులో సాక్షి వ్యాసాలు, వదరుబోతు వ్యాసాలు ప్రాముఖ్యతను సంతరించుకున్నాయి. వ్యాస రచన జ్ఞానానికి, సృజనశక్తికి, తార్కికతకు అద్దం పడుతుంది.ఇతర మాధ్యమాలలో కార్యక్రమాల రూపకల్పనకు కూడా మూలం వ్యాసం రచన మెళకువలు ఉపయోగపడ్తాయి.వ్యాసం అనేది ఫ్రెంచ్ భాషలో పుట్టింది.మాంటేన్ అనేవ్యక్తి ఫ్రెంచ్ భాషలో వ్యాసం ప్రారంభించాడు.ఆంగ్లంలో వ్యాసాన్ని ప్రారంభించిన వ్యక్తి ప్రాన్శిస్ బేకన్. తెలుగులో వ్యాసరచనను ప్రారంభించిన వ్యక్తి "స్వామినేని ముద్దు నర్సింహంనాయుడు. తెలుగు లో వ్యాసరచనను ప్రారంభించిన సంవత్సరం 1842. హితవాది పత్రికలో వ్యాసాన్ని ప్రారంభించారు. స్వామినేని వారు వ్యాసానికి పెట్టిన పేరు ప్రమేయం.ఈ ప్రమేయం సంకలనమే "హితసూచిని'.ఆధునిక ప్రక్రియలలో తొలుత ఆవిర్భవించిన ప్రక్రియ వ్యాసం.
ఉపన్యాసము,సంగ్రహము,ప్రమేయము అనే పేర్లు అనంతరం 20వ శతాబ్దంలో వ్యాసం అనే పేరు స్థిరపడింది.వ్యాసాలు అధికంగా రచించినది కందుకూరు వీరేశలింగంపంతులు.తొలితెలుగు వ్యాసరచియిత్రి పోతం జానకమ్మ.1880లో ఆంధ్రభాష సంజీవని పత్రికలో రాసారు.మొట్టమొదటి సారిగా వైజ్ఞానిక వ్యాసాలు రచించినవారు ఆచంటవేంకటరాయ సాంఖ్యాయనమ్మ.
ఒక విషయాన్ని వివరంగా విస్తరించి రాయటమే వ్యాసం. వ్యాస రచన జ్ఞానానికి, సృజనశక్తికి, తార్కికతకు అద్దం పడుతుంది. ఇతర మాధ్యమాలలో కార్యక్రమాల రూపకల్పనకు కూడా మూలం వ్యాసం రచన మెళకువలు ఉపయోగపడ్తాయి.
ప్రారంభం వైవిధ్యంగా వుండాలి.మంచి సూక్తులు, గొప్ప వ్యక్తుల ప్రవచనాలు, చమత్కారాలు, కవితలోని ముఖ్యమైన పంక్తులు వాడవచ్చు.
దీనిలో విషయ సందర్భాన్ని, ఇప్పటివరకుతెలిసిన సంగతులను క్లుప్తంగా సమీక్షించాలి. వ్యాసములో ముఖ్యాంశాలను క్లుప్తంగా, వ్యాసా భాగాలను పరిచయంచేయాలి. విషయం కొత్తగా అనిపించినవారికి, ఇది చదివితే మిగతా వ్యాసము అర్థం అవడానికి సులువువతుంది.
విషయంలో ముఖ్యమైనవాటిని విస్తరించాలి. గణాంకాలు అవసరమైనపుడు వాడాలి. (ఉదా: అక్షరాస్యత పై వ్యాసంలో, దేశాల, రాష్ట్రాల అక్షరాస్యత గణాంకాలు, వర్గాల వారీగా, కాలానుగుణంగా మార్పుల గణాంకాలు రాయాలి. విషయానికి వ్యాస రచయిత ప్రతిపాదన వివరించాలి.
ప్రతిపాదనకు అనుకూల, ప్రతికూల అంశాలు రాయాలి.
సంభందిత ప్రయోగాల వివరణలు రాయాలి.
వ్యాస సారాంశాన్ని రాయాలి. దీనిలోసూక్తులు, సుభాషితాలను వాడవచ్చు.
వాడుక భాషలో, సాధ్యమైనంతవరకుభాషా దోషాలు రాకుండా రాయాలి. ముఖ్యంగా వ్యక్తులు, స్థలాలు,పుస్తకాల పేర్లలో తప్పులుండకూడదు.
పొడుగు వాక్యాలు వాడితే స్పష్టత లేక అర్థం చేసుకోవటం కష్టం. చిన్న వాక్యాలు వాడాలి. కర్త వచనాన్ని బట్టి క్రియని చేర్చాలి. ఇతర భాషా పదాలు సాధ్యమైనంతవరకు తక్కువగా వాడాలి. 'విజయం' బదులుగా 'సక్సెస్' ఎందుకు వాడటం. వాడుకలో వున్న పరభాషా పదాలు (రోడ్డు, టికెట్, బజారు,వసూలు) ఉపయోగించవచ్చు.
మార్గరెట్ థాచర్
మార్గరెట్ థాచర్ Margaret Hilda Thatcher, Baroness Thatcher, , née Roberts (born 13 October 1925) ప్రముఖ బ్రిటిష్ రాజకీయ నాయకురాలు మరియు ప్రధానమంత్రి. ఈమె అత్యంత దీర్ఘకాలం (1979–1990) ఈ పదవిని నిర్వహించి చరిత్రకెక్కారు. ఈమెను ఐరన్ లేడి గా పేర్కొంటారు.
బారిస్టర్ చదవడానికి ముందు ఈమె రసాయన శాస్త్రంలో పరిశోధన చేశారు. ఈమె 1959 ఎన్నికలలో పార్లమెంటు సభ్యురలిగా ఎన్నికయ్యింది.Edward Heath appointed her Secretary of State for Education and Science in his 1970 government. In 1975 Thatcher defeated Heath in the Conservative Party leadership election and became Leader of the Opposition, as well as the first woman to lead a major political party in the United Kingdom. She became Prime Minister after winning the 1979 general election.
After entering , Thatcher introduced a series of political and economic initiatives to reverse what she perceived to be Britain's precipitous national decline. Her political philosophy and economic policies emphasised deregulation (particularly of the financial sector), flexible labour markets, the privatisation of state-owned companies, and reducing the power and influence of trade unions. Thatcher's popularity during her first years in office waned amid recession and high unemployment, until economic recovery and the 1982 Falklands War brought a resurgence of support, resulting in her re-election in 1983.
Thatcher was re-elected for a third term in 1987, but her Community Charge (popularly referred to as "poll tax") was widely unpopular and her views on the European Community were not shared by others in her Cabinet. She resigned as Prime Minister and party leader in November 1990, after Michael Heseltine launched a challenge to her leadership. Thatcher holds a life peerage as Baroness Thatcher, of Kesteven in the County of Lincolnshire, which entitles her to sit in the House of Lords.
దృష్టద్యుమ్నుడు
దృష్టద్యుమ్నుడు ద్రుపదుని కుమారుడు.. ద్రౌపది అన్న.. ద్రుపదుడు చేసిన యజ్ఞంలో ద్రౌపదితో పాటు దృష్టద్యుమ్నుడు ఉద్భవించాడు.. తన స్నేహితుడు.. తనను అవమానించిన పాండవుల గురువు ద్రోణుని సంహరించేందుకు ద్రుపదుడు తపస్సు చేయగా.. వరం చేత దృష్టద్యుమ్నుడు జన్మించాడు.. ఇతడు కురుక్షేత్ర యుద్ధంలో పాండవుల సైన్యానికి సర్వసైన్యాధ్యక్షుడిగా ఉన్నాడు.. కురుక్షేత్ర యుద్ధంలో ద్రోణుని హతమార్చి, తన తండ్రి ద్రుపదుని కోరికను నెరవేర్చాడు.. చివరికి ద్రోణుని కుమారుడు అశ్వత్థామ చేతిలో ఘోరంగా మరణించాడు
జైనుల జాబితా
జైన మతాన్ని పార్శ్వనాధుడనే వాడు స్థాపించాడు. పార్శ్వనాధుడు 22 వ తీర్థంకరునిగా గుర్తు పెట్టుకొన్నారు. కనుక జైన మతం వర్థమాన మహావీరుని కంటే ముందే వుంటుందంటారు. అంతే కాదు, ఇది వేదమతం కాలం నుంచే వుందంటారు. ఎలాగంటె ఈ మతానికి 24 మంది తీర్థంకరులున్నారని, చివరివాడు వర్థమానుడని, మొదటి వాడు ఋషభదేవుడు,అరిష్టనేములని అంటారు. ఋషభదేవుడు మొదటి తీర్థంకరుడు. అతని గురించి ఋగ్వేదంలో పేర్కొనబడింది. అంతే కాదు యితడు విష్ణుపురాణం లో, భాగవత పురాణంలో నారాయణావతారంగా కీర్తించబడ్డాడు. దీనిని బట్టి జైన మతం ఋగ్వేద మతం అంత పాతది. ఈ 24 తీర్థంకరుల లేదా ప్రవక్తల ప్రవచనమే జైనం. ఆ 24 ప్రవక్తలు వీరు;
విశ్వం పుట్టి ఎన్నో వలయాల కాలం గడిచింది. ప్రతి వలయంలోనూ 24 మంది తీర్థంకరులు , పండ్రెండు మంది విశ్వ చక్రవర్తులు. మొత్తం మీద 63 మంది గొప్ప వ్యక్తులుంటారు.
చానెల్ ప్రెస్టన్
చానెల్ ప్రెస్టన్ (జననం డిసెంబరు 1, 1985) అమెరికా దేశానికి చెందిన ఒక శృంగార నటి. ఆమె శృంగార చిత్ర పరిశ్రమలోనికి 2010 వ సంవత్సరంలో తన 24 వ ఏట ప్రవేశించింది.
పార్వతీ మెల్టన్
పార్వతీ మెల్టన్ ఒక ఇండో అమెరికన్ సినీ నటి. తల్లి దండ్రులు భారతీయులు. ఈమె తెలుగుతో పాటు పలు భారతీయ భాషా చిత్రాలలో నటించింది.
అరవింద్ 2
అరవింద్ 2 2013 మార్చి 29న విడుదలైన తెలుగు చిత్రం. గతంలో విడుదలైన ఎ ఫిల్మ్ బై అరవింద్ చిత్రానికి ఇది రెండవభాగము.
ఒక అటవీ ప్రాంతంలో వెళ్ళేవాళ్ళందరూ ఒక అగంతకుడి చేతిలో హతమవుతుంటారు. కథానాయకుడు అరవింద్ (శ్రీ), అతని ప్రియురాలు (మాధవీలత) మరియు మిత్రబృందం అదే అడవిలో తప్పిపోతారు. వాళ్ళని వెతుక్కుంటూ అరవింద్ బయలుదేరతాడు. అదే సమయంలో ఆ అడవిలో ఒక సినిమా చిత్రీకరణ జరుగుతుంటుంది. అందులో ఒక నాయకుడిగా అరవింద్ ని తీసుకుంటారు. ఒక్కొక్కరుగా ఈ చిత్రబృందం కూడా హత్యకు గురవుతుంది. చివరికి హంతకుడిని ఎలా పట్టుకున్నారనేది ముగింపు.
దమ్ము
దమ్ము 2012 లో విడుదలైన తెలుగు భాషా చిత్రం. ఇందులో జూనియర్ ఎన్.టి.ఆర్.,త్రిష,కార్తికా ముఖ్య పాత్రలు పొషించారు.
ఈ చిత్రనికి బోయపాటి శ్రీను దర్శకుడు.ఈ చిత్రాన్ని సింగమగన్ గా తమిళములో,దమ్ముగా హిందీ లో అనువదించారు.
రామ చంద్ర (ఎన్.టి.ఆర్.) తన స్నేహితుడితో పాటు సాధారణ జీవితాన్ని గడిపే ఒక అనాధ.అతను చాలా ధనిక అమ్మాయి అయిన సత్య (త్రిష) తో ప్రేమలో పడతాడు.రామచంద్ర యొక్క కుటుంబ చరిత్ర మరియు వంశీమూ చాలా ప్రాముఖ్యత కలిగిన ఒక షరతును సత్య విదిస్తుంది.
రామచంద్ర ఒక ధనవంతుడు మరియు శక్తివంతమైన రాజ కుటుంబం ఒక వారసుడిని దత్తత తెసుకునే పని మీద ఉన్నారని తెలుసుకుని అవకాశం దక్కించుకుంటాడు.కాని అతను ఆ ఊరు వెళ్ళిన తరువాత ఆ కుటుంబం ఎంత ప్రమాదమ్లో ఉందో తెలుస్తుంది.ఆ కుటుంబానికి మరొక శక్తివంతమైన కుటుంబానికి (నాజర్ నాయకత్వంలో) తరతరాల పగ కలిగి ఉంటుంది.
ఈ ప్రాంతంలోని వేలాదిమంది ప్రజలు తమ మనుగడ కోసం ఇప్పుడు అతనిపై ఆధారపడుతున్నారని కూడా అతను తెలుసుకుంటాడు.అతను కుటుంబానికి నిజమైన వారసుడని అతను తెలుసుకుంటాడు.అతను ఆ పగను శంతితో జయించాలనుకుంటాడు.కానీ ప్రత్యర్థి ముఠా అతనికి అవకాశం ఇవ్వదు.దానితో అతను నాజర్ యొక్క ఇద్దరు కొడుకులను చంపి,మూడవ కొడుకు పీక మేద కత్తి పెట్టి,నాజర్ కళ్ళు తెరుస్తాడు.చివరికి నాజర్ అతను తప్పు అని తెలుసుకుంటాడు మరియు అందరికీ క్షమాపణ చేస్తున్నాడు.రామ చంద్ర గ్రామంలో హీరోగా మారాడు.
రామచంద్ర/రాజా వాసి రెడ్డి విజయ ద్వజ శ్రి సింహగా ఎన్.టి.ఆర్.
సత్యగా త్రిష కృష్ణన్
నీల వేణిగా కార్తికా నాయర్
ఎన్.టి.ఆర్. తల్లిగా భానుప్రియ
ఎన్.టి.ఆర్. తండ్రి రాజా వాసి రెడ్డిగా సుమన్
ఎన్.టి.ఆర్. తాతయ్యగా కోట శ్రీనివాసరావు
ప్రతినాయకుడిగా నాజర్
నాజర్ పెద్ద కొడుకుగా సంపత్ రాజ్
నాజర్ రెండవ కొడుకుగా కిషోర్
కన్నెగంటి బ్రహ్మానందం
కార్తికా తండ్రిగా ఆహుతి ప్రసాద్
తనికెళ్ళ_భరణి
శుభలేఖ సుధాకర్
పరిటాల సునీత
పెనుకొండ దివంగస శాసనసభ్యులు శ్రీ పరిటాల రవీంద్ర గారి భార్య శ్రీమతి పరిటాల సునిత.
ఈమె పెనుకొండ శాసనసభ నియొజక వర్గంనుండి 2005 సం|| ఒక సారి శాసనసభ్యురాలిగా ఎన్నికయ్యారు, ప్రస్తుతము రాప్తాడు నిమొజక వర్గ శాసన సభ్యురాలిగా ఉన్నారు.
పరిటాల సునీత 1970 మే 20 వతేదీన అనంతపురం జిల్లా, రామగిరి మండలం, వెంకటాపురం గ్రామంలో ఒక మధ్యతరగతి కుటుంబంలో జన్మించారు. తండ్రి ధర్మవరకు కొండన్న, తల్లి సత్యవతి ఈమెకు ఒక చెల్లెలు ఇద్దరు తమ్ముళ్ళు బాలాజీ, మురళి ఉన్నారు.
1984 అక్టోబరు 27 లో ఈమె వివాహ పరిటాల రవీంద్రతో జరిగింది. ఒక సాధారణ గృహిణిగా వున్న పరిటాల సునీత భర్త పరిటాల రవీంద్ర హత్యానంతరం తప్పనిసరి పరిస్థితులలో రాజకీయ రంగప్రవేశం చేయవలసి వచ్చింది.
ఫిష్ వెంకట్
ఫిష్ వెంకట్ ఒక తెలుగు సినీ నటుడు. ఎక్కువగా హాస్య ప్రధాన మరియు సహాయ పాత్రలు వేస్తుంటాడు.
ఫిష్ వెంకట్ అసలు పేరు మంగిలంపల్లి వెంకటేశ్‌. హైదరాబాద్లో పుట్టి పెరిగాడు. ఈయన కేవలం 3వ తరగతి వరకు మాత్రమే చదువుకున్నాడు. మొదట్లో ముషీరాబాద్‌లోని కూరగాయల మార్కెట్‌లో చేపలు అమ్ముకునే వ్యాపారం చేసేవాడు. దానితో అందరూ ఫిష్ వెంకట్ అని పిలిచేవారు. వెంకట్ ను సినీ పరిశ్రమకు తన మిత్రుడైన శ్రీహరి ద్వారా వచ్చాడు. దర్శకుడు వి.వి.వినాయక్ ఇతడిని తెలుగు చిత్రసీమకు పరిచయం చేశాడు. వెంకట్ వి.వి.వినాయక్ సినీ పరిశ్రమలో తన గురువుగా భావిస్తాడు. ఇతడు ఎక్కువగా తెలంగాణా మాండలికము మాట్లాడే హాస్య, దుష్ట పాత్రలు పోషించాడు. ఆది సినిమా ద్వారా ప్రజాధరణ పొందిన వెంకట్ సుమారు ఇప్పటివరకు 90 సినిమాల్లో నటించాడు.
ఇతనికి ఇద్దరు భార్యలు, ముగ్గురు కొడుకులు, ఒక కూతురు. పాపకి పెళ్ళి చేసేశారు. పెదబాబు యాదేష్ ‘వీడు తేడా’, ‘ప్రేమ ఒక మైకం’, ‘డి ఫర్ దోపిడీ’ చిత్రాల్లో ప్రతినాయక్ పాత్రలు చేశాడు. రెండో బాబు సాయి పదో తరగతి చదువుతున్నాడు. మూడవ కుమారుడు ప్రాథమిక విద్య చదువుతున్నాడు.
పెరవలి (శింగనమల)
పెరవలి, అనంతపురం జిల్లా, సింగనమల మండలానికి చెందిన గ్రామము.. ఈ గ్రామము. అనంతపురం తాడిపత్రి మీదుగా అనంతపురం నుండి 30 కిలోమీటర్లు ఉంటుంది.
ఈగ్రామంలో వెలసిన శ్రీ వరద రాజ స్వామి పేరు మీదుగా వచ్చింది. ఎలాగంటే శ్రీ వరద రాజ స్వామి ఆలయాలు చాలా అరుదుగా కనిపిస్తాయి. అటువంటి అరుదైన ప్రదేశాలలో ఈ గ్రామం ఒకటి. ముఖ్యంగా శ్రీ వరద రాజ స్వామి వారి ప్రధాన క్షేత్రం కాంచీపురము (కంచి). ఇక్కడ ఈ స్వామి వారికి పీఠం కూడా ఉంది. అంతేకాకుండా ఇక్కడ శ్రీ వరద రాజ స్వామి "పెరుమాళ్"గా ప్రసిద్ధి. ఆవిధంగా ఈగ్రామంలో శ్రీ వరద రాజ స్వామి వెలసినందు వలన ఈ గ్రామాన్ని పెరుమాళ్ గ్రామంగా పిలిచేవారు. కాలక్రమంలో పెరుమాలు, పెరవాలు,పెరవలిగా మారింది. గుడి పరిసరాలలో ఉన్న శాసనాలలో మరింత సమాచారం ఉండవచ్చు.
జానపద గేయాలు (అవసరాల అనసూయ)
జానపద గేయాలు అవసరాల అనసూయ రచించిన జానపద గేయాల సంకలనం. దీనిని ఆంధ్రప్రదేశ్ సంగీత అకాడమి 1983లో ముద్రించింది.
1. గనపతయ్య గనపతయ్య
2. కొయ్యోడుపదం
3. కోలాటంపాట
4. వయసుపొంగు
5. నన్నుజూసి నవ్విందీ
6. సిరిసిరిమువ్వా
7. రెండెడ్లా బండిస్తా
8. కాకినాడ సెలగపప్పు
9. మాబావ వచ్చేడు
10. నీకునీవారులేరు
11. ఓచిన్నదానా
12. గుంటూరుచిన్నదాన
13. గూడూరుచిన్నదానా
14. పచ్చబొట్టు పొడిపించుబావా
15. ఈరమ్మోబుల్లీరమ్మా
16. అన్నాడేవస్తనన్నాడె
17. వస్తావంటెపిల్ల
18. కూలికొస్తావంటెపిల్ల
19. ఓలోలెఓలోలె
20. బండెనకబండికట్టి
21. సెంగావీసీరగట్టి
22. గిద్దలగిరి కొండలనడుమా
23. ర్యాలీరావులపాడు
24. చీరకట్టూకూని
25. కోసిందికోయ్‌తూటకూర
26. ఘల్లుఘల్లుమని చప్పుడేస్తోంది
27. ఏంపిల్లో సింకిరి బింకిరిగున్నావు
28. నక్కలోళ్ళసిన్నదాన్ని
29. అంతేనాకుచాలు
30. కృష్ణుడు చెంచిత
31. నానేరాలుఎంచడే
32. ఎటులా నేనడుగవస్తినే
33. కొప్పులపువ్వులూ
34. పసిబాల్నోయమ్మ
35. గోదారోంసిన్నది
36. సీమదానభూమిదాన
37. కోటిరత్నము ముద్దుకోమలాంగి
38. ఓనందగిరి బంగారుమామ
39. ఏమొదిన ఏమొదిన
40. బేట్రాయిసామిదేముడా
41. పాలామునికూతురు
42. గొబ్బియళో చిక్కుడు పూసింది
43. గొబ్బితట్టుదామురారె
44. గొబ్బియళ్లోసకియావినవె
45. గొబ్బియళ్లొ గొబ్బియని పాడరమ్మా
46. పోపోపోచెలి
47. దుక్కులుదుక్కులు
48. అమ్మమాయమ్మా
49. ఎంతటివాదోయ్
50. శివశివమూర్తివి
51. దుంపదుంపఏయెంటికాలు
52. బేకుమానుకొట్టిచ్చి
53. వల్లారిబాబో
54. ఏడుకొండలవాడా
55. హోలీహోలీరె
56. మదనకాముడో
57. రామనాళందనాలో
58. నోమీనమల్లాలు
59. ఓసందమామయలో
60. కడుపుసల్లానితల్లి
61. చిత్తచిత్త వానకురిసె
62. పన్నెండుధాన్యాలు
63. ఒడినిండపస్పేస్కొ
64. నాటవేసీవేసీవేసీ
65. వానాగొట్టాదాయె
66. దిగెనమ్మబోడిగుట్ట
67. కొడుకంటుపుట్టాడు
68. ముగురన్నలతోడ
69. దాకెళ్లబియ్యం
70. మందులోళ్ళమండో
71. దిగుదిగునాగన్న
72. దిగుదిగుదిగునాగ
73. దిగు దిగు నాగన్న
74. నాటేరమ్మ నాటేరు
75. ఒయిబావల్లార తుమ్మెదా
76. ఏవూరు ఏపల్లె తుమ్మెదా
77. అగరపట్టిండి ఎన్నెలా
78. కుట్టమ్మా గోపాలకుట్టమ్మా
79. దేవుడయ్యాదేవుడు
80. పొట్టేల్ని కన్నతల్లి
81. కాకరచెట్టుమేకలుమేసె
82. ఆకొండబోడీ
83. ఒకరికి చేతులిచ్చావ్
84. పెళ్లిపెల్లన్నాడు
85. పసలపూడి
86. దుడ్డుగట్టెత్తుకోని
87. బండీర పొగబండీర
88. గాజులుగాజులయ్య
89. తమలపాకులమీద
90. కొండొండోరి సెరువులకాడా
కీర్తి చావ్లా
కీర్తి చావ్లా ఒక భారతీయ సినీ నటి. విజయవంతమైన పలు తెలుగు చిత్రాలతో బాటు కన్నడ, తమిళ చిత్రాలలో కూడా నటించింది.
షింటో మతము
షింటో ( జపాన్ భాషలో 神道) అనే పదానికర్థం "దేవతల మార్గం" అని. భౌద్ధం నుంచి ఈ మతాన్ని వేరుగా గుర్తించటానికి ఆరవ శతాబ్దంలో ఈ పదం సృజింపబడింది. ఇది చైనా భాష నుండి వచ్చిన పదం. దైవమార్గం "డౌ". దీనికి జపాను నామం "కమి". అయితే ఈ "కమి"లో దేవతలు లేరు. పైనున్న వారికి, ఉన్నత జీవులకు మాత్రమే ఇది వర్తిస్తుంది. పితర, ప్రకృతి పూజ ఈ మతానికి ముఖ్య లక్షణం. ఇది సర్వ జీవవాద, ప్రాక్తన బహుదేవతా వాదాల నుండి పుట్టింది. ఈ విషయంలో ఇది వేదమతాన్ని పోలి ఉంది. ప్రకృతి శక్తుల ఆరాధన, సర్వజీవ భావం రెండీంటికి సమానమే. ప్రకృతిలో అదృశ్య శక్తులు, దేవతలు ఉన్నారని భావించి, వాటిని పూజించారు. ఈ అదృశ్య శక్తిని "మాన" అంటారు. ఇది ఒక రమైన విద్యుచ్ఛక్తి లాంటికి. ఇదే "కమి" ఈ విశ్వ ప్రకార్యాలను వ్యక్తులుగా భావించి ఆ వ్యక్తులను దేవతలను చేసి పూజించారు. సృష్టిని గురించిన వారి భావానను చూస్తె ఈ విషయం బాగా అర్థమవుతుంది.
శ్రీనివాస రెడ్డి
శ్రీనివాస రెడ్డి ప్రముఖ తెలుగు నటుడు. ఎక్కువగా హాస్యప్రధాన పాత్రలు చేస్తుంటాడు. దర్శకుడు పూరీ జగన్నాధ్ తన చిత్రాలలో మంచి పాత్రలను ఇచ్చి ఇతడిని ప్రోత్సహించాడు.
పుట్టి పెరిగింది ఖమ్మం జిల్లాలో. విద్యాభ్యాసాన్నంతా అక్కడే పూర్తి చేశాడు. మిమిక్రీ కళతో బాగా పేరు తెచ్చుకున్నాడు. దీనితో టీ వీ రంగంలో చిన్న చిన్న వేశాలు వచ్చాయి. తర్వాత కొన్ని హాస్య ప్రధాన పాత్రలు పోషించాడు. ఇతడిలోని ప్రతిభను గుర్తించిన పూరీ జగన్నాధ్, తన హిట్ చిత్రం ఇడియట్లో నాయకుడి స్నేహితుడు పాత్రను ఇచ్చాడు. ఇందులో బాగా నటించిన శ్రీనివాస రెడ్డి, మరిన్ని అవకాశాలను సొంతం చేసుకుని విజయపధంలో దూసుకుపోయాడు.
చిట్టిబాబు (వైణికుడు)
చిట్టి బాబు (అక్టోబరు 13, 1936 - ఫిబ్రవరి 9, 1996) ప్రసిద్ధ సంగీతజ్ఞుడు. కర్ణాటక సంగీతంలో చెప్పుకోదగ్గ ప్రముఖ వైణికులలో ఇతనొకడు. ఇతని గొప్పతనం తన జీవితకాలంలోనే చారిత్రక పురుషునిగా చరితార్థుడు కావడం. వీణాపాణిగా అందరిలోనూ గుర్తింపు పొంది వీణ చిట్టిబాబుగా గుర్తింపబడ్డాడు.
చల్లపల్లి చిట్టిబాబు 1936 అక్టోబరు 13 న కాకినాడలో సంగీతాభిమానుల ఇంట పుట్టాడు. చల్లపల్లి రంగారావు, చల్లపల్లి సుందరమ్మలు ఇతడి తల్లిదండ్రులు. ఇతడికి హనుమానులు అని నామకరణం చేసి ముద్దుగా చిట్టిబాబు అని పిలిచేవారు. తరువాతి కాలంలో ముద్దుపేరే అసలు పేరయింది. 5 యేళ్ళ వయసులోనే వీణను వాయించడం మొదలుపెట్టిన ఈతడు అపార ప్రతిభాశాలి. కొన్ని సందర్భాలలో తండ్రి వాయించే తప్పుడు శృతులను సరిచేయటం చూసి, తండ్రి చిట్టిబాబును మరింత సాధనచేసేలా చేసాడు. మొదటి ప్రదర్శన 12వ యేట ఇవ్వడం జరిగింది. మొదట్లో శ్రీ ఎయ్యుని అప్పలాచార్యులు మరియు పండ్రవడ గారి వద్ద శిష్యరికం చేసాడు. తరువాత మహామహోపాధ్యాయ డా॥ఈమని శంకరశాస్త్రి వద్ద ముఖ్య శిష్యుడయ్యాడు.
ప్రముఖ వీణాకచేరీ విద్వాంసుడిగా చిట్టిబాబు సంగీతకళాజగతిలో సుస్థిరస్థానాన్ని పొందాడు.
ఆయన 'కోయిలా గీతావిన్యాసం తప్పక చెప్పుకునే అంశం. ఆయన వీణా వాదన విన్యాస కళపై లఘుచిత్రం 'కళాకోయిలా అన్నది కూడా మరువలేని సాక్ష్యం కొన్ని చిత్రాలకు చిట్టిబాబు సంగీత దర్శకత్వం కూడా వహించడం విశేషం. ప్రముఖ నిష్ణాత సభ్యుల సంఘం - శ్రీ త్యాగబ్రహ్మ మహోత్సవ సభ, తిరువాయూర్ లో సభ్యత్వం, శ్రీ కంచి కామకోటి పీఠానికి ఆస్థాన విద్వాంసకత్వం, చిట్టిబాబు ప్రతిభాసిగలో . చిట్టిబాబును ఆవరించిన అసంఖ్యాకమైన పురస్కారాల్లో, తిరుమల తిరుపతి దేవస్థానానికి ఆస్థాన విద్వాంసుడిగా, మన పొరుగు రాష్ట్రం తమిళనాడు ప్రభుత్వం (1981-87) కలికి తురాయి, ఆంధ్ర విశ్వవిద్యాలయం వారి కళాప్రపూర్ణ (1984), సంగీత నాటక అకాడమీ పురస్కారం (1990) ను పొందారు 
1948లో చిట్టిబాబును సినిమాలలో నటింపచేయాలని, కుటుంబం మద్రాసుకు వలసపోయారు. "లైలా మజ్నూ" చిత్రంలో బాలనటుడిగా వేశం వేసాడు కూడా. మరో చిత్రంలో చిన్న పాత్ర వేసాడు. 
అయితే, చిట్టిబాబుకు సంగీతం మీదే మక్కువ ఎక్కువయింది. అందుకని ఈమని శంకర శాస్త్రి వద్ద సంగీత సాధన మొదలుపెట్టి, ఎన్నో పద్ధతులు, సూక్ష్మభేదాలు నేర్చుకున్నాడు.
ఆ రోజుల్లోని అందరు యువ కళాకారులలాగానే చిట్టిబాబు కూడా చాలా కష్టాలు ఎదుర్కోవలసి వచ్చింది. అందువలన ఆయన వీణ వాయించడమే, ఆయనకో గుణమయింది. 1948 నుండి 1962 వరకూ దక్షిణ భారత సినిమాలలో రికార్డింగ్ ఆర్టిస్ట్ గా పనిచేసాడు. ఈ కాలంలోనీ సాలూరి రాజేశ్వర రావు, పెండ్యాల నాగేశ్వర రావు ఇంకా విశ్వనాథన్-రామమూర్తిల జోడీతో పని చేసే అవకాశం కలిగింది. ఆ కాలంలో వచ్చిన అన్ని ప్రముఖ పాటలనూ సూపర్ హిట్ చేయటంలో చిట్టిబాబు వీణ పాత్ర ఎంతో ఉంది.
చాలా కాలం సినిమా ఇంకా శాస్త్రీయ సంగీతం రెంటిలోనూ ప్రతిభ చాటుకున్నాడు.
కొన్ని ముఖ్యమయినవి:
ఆది పినిశెట్టి
ఆది పినిశెట్టి గా సుపరిచితుడైన సాయి ప్రదీప్ పినిసెట్టి ప్రముఖ తెలుగు మరియూ తమిళ నటుడు. ఇతను ప్రముఖ దర్శకుడు మరియూ రచయితైన రవిరాజా పినిశెట్టి కొడుకు.
వనారస కమలమ్మ
వనారస కమలమ్మ రంగస్థల ప్రముఖ నటి. ఈవిడ శ్రీమతి సింధూరి నర్సమ్మ, సింధూరి వెంకటప్పయ్య దంపతులకు కమలాపురంలో జన్మించారు. నాలుగో ఏట బాలనటిగా రంగస్థల ప్రవేశం గావించారు.
అనసూయలో (అనసూయ, లక్ష్మి, మన్మథుడు, గంగ, సరస్వతి), శ్రీ కృష్ణలీలలులో (నారద, దేవకి, యశోద), హరిశ్చంద్రలో (చంద్రమతి), మాయాబజార్ లో (సుభధ్ర, రేవతి), సావిత్రిలో (మాళవి, సావిత్రి, సఖి, నారద), గుణసుందరిలో (దాది), కాంతామతిలో (కాంచనమాల, కాంతామతి), గంగావతరణంలో (మోహిని), కురుక్షేత్రంలో (అశ్వథ్థామ, సత్యభామ, ద్రౌపది), ప్రమీలార్జునీయంలో (మలయవతి, చారుమతి), పాతాళభైరవిలో (రాణి), బొబ్బిలియుద్ధంలో (సూత్రధారుడు, మల్లమదేవి), బాలనాగమ్మలో (భూలక్ష్మి, మాలనాగమ్మ, సంగు), లవకుశలో (సీత), దేవదాసులో (కనకతీర, కమల, తారా, కనకసేనుడు), లంకాదహనంలో (సీత), ప్రహ్లదలో (లీలావతి), శ్రీ కృష్ణతులాభారంలో (రుక్మిణి), చింతామణిలో (రాధ, చిత్ర, చింతామణి), రామాంజనేయ యుద్ధంలో (శాంతిమతి), గయోపాఖ్యానంలో(సుభద్ర, చిత్రలేఖ), సక్కుబాయిలో (రాధ), బ్రహ్మంగారి చరిత్రలో (అచ్చమాంబ, గోవిందమ్మ, వీరపావులాంబ), రంగూన్ రౌడిలో (అన్నపూర్ణ) నటించారు.
బాబా ఫక్రుద్దీన్
సయ్యద్ నా ఖ్వాజా బాబా ఫక్రుద్దీన్ సుహర్వర్ది : (سیدنا خواجہ فخردیں سہروردی) బాబయ్య స్వామిగా పిలవబడే హజరత్ బాబా ఫక్రుద్దీన్ రహమతుల్లాఅలై భారతదేశంలో, ముఖ్యంగా ఆంధ్రప్రదేశ్ లో ముస్లిం ప్రబోధనలను ప్రచారం చేసిన వ్యక్తి. అనంతపురం జిల్లా, పెనుకొండ పట్టణం కేంద్రంగా చేసుకుని దైవ సందేశాన్ని ప్రచారం చేశారు. అక్కడే తనువు చాలించారు.
బాబయ్య స్వామిగా పిలవబడే హజరత్ బాబా ఫక్రుద్దీన్ రహమతుల్లాఅలై 12వ శతాబ్దానికి చెందినవారు, ఈయన పవిత్ర సమాధి పెనుకొండ పట్టణం అనంతపురం జిల్లాలొ వున్నది. హజరత్ బాబా ఫక్రుద్దీన్ రహమతుల్లాఅలై పెనుకొండకు రాకమునుపు ఇరాన్ దేశానికి చెందిన సీస్తాన్ రాజ్యానికి రాజుగా వుండేవారు